Ελλάδα, Πάρος, Φαγητό\nΕίναι µία από τις καλύτερες γαστρονοµικές προτάσεις του νησιού µε µενού ελληνικής δηµιουργικής κουζίνας µε seafood προσανατολισµό, που απευθύνεται σε… απαιτητικούς ουρανίσκους και βρίσκεται σε προνοµιούχα θέση στο λιµανάκι µε θέα στα καΐκια που είναι δεµένα.\nΞεχωρίζει τόσο για τις φρέσκες καθαρές γεύσεις όσο και για το άψογο service. Δοκιµάστε ταρτάρ καπνιστού σολοµού και καρπάτσιο φρέσκου ψαριού! (Νάουσα, Πάρος, Τ. 22840 51047).\nΑυτοπροσδιορίζεται ως το «ουζερί των ναυτικών» και είναι µια οικογενειακή επιχείρηση µε πολλά χρόνια παρουσίας στο λιµανάκι της Πάρου, µε το ίδιο ακριβώς concept από την αρχή! Σερβίρει ολόφρεσκα ψάρια και θαλασσινά όπως και λαχταριστούς µεζέδες. Μη φύγετε αν δεν δοκιµάσετε µυδοπίλαφο, χταπόδι στιφάδο και νοστιµότατη αχινοσαλάτα. (Λιµανάκι Νάουσας, Πάρος, Τ. 2284 051662).\nΣτην «απόµερη» παραλία της Πίσω Αλυκής, συναντάµε ένα από τα καλύτερα seafood εστιατόρια του νησιού που σερβίρει εκλεκτές θαλασσινές φρέσκες γεύσεις µέσα από ένα εµπνευσµένο µενού. Στην πλακόστρωτη αυλή του θα γευτείτε πιάτα ελληνικής µεσογειακής κουζίνας, µε εποχιακές ντόπιες ύλες. Δοκιµάστε νόστιµη φάβα Σαντορίνης µε λάδι λευκής τρούφας και αρνάκι µε δεντρολίβανο (Πίσω Αλυκή, Πάρος, Τ. 22840 91461).\nΠάρος: Ζήσε το νησί αλλιώς με 3 αξεπέραστες εμπειρίες (photos)\nTags: Icons Travellers, διακοπές, Εστιατόρια, θάλασσα, Καλοκαίρι\nΕλισάβετ Πίκουλα 12 Ιουνίου 2018


Οξεία απώλεια όρασης – Κροταφική αρτηρίτιδα - Iatriki Praktiki – Ιατρική πρακτική\nΚεφάλαιο > Οφθαλμικά νοσήματα > Οξεία απώλεια όρασης – Κροταφική αρτηρίτιδα\nΟξεία απώλεια όρασης – Κροταφική αρτηρίτιδα\nΒλέπε επίσης το υποκεφάλαιο: Κροταφική αρτηρίτιδα στο κεφάλαιο των νόσων του Μυοσκελετικού συστήματος, καθώς και τη θεραπεία με Κορτικοστεροειδή στο κεφάλαιο των νόσων των Ενδοκρινών αδένων.\nΑπόφραξη της κεντρικής αρτηρίας του αμφιβληστροειδούς με επακόλουθη ισχαιμία.\nΑιφνίδια έναρξη με μονόπλευρη απώλεια της όρασης/θόλωση της όρασης. Συνήθως αίσθημα κακουχίας, χαμηλή πυρετική κίνηση, ευαισθησία πάνω από τους μυς της μάσησης και την κορυφή της κεφαλής και κεφαλαλγία.\nΗ οφθαλμοσκόπηση αποκαλύπτει αποχρωματισμό του αμφιβληστροειδούς χιτώνα, μερικές φορές με μία διαυγή ερυθρά κηλίδα κεντρικά στην ωχρή κηλίδα. Η ευαισθησία στην ψηλάφηση της κροταφικής αρτηρίας αποτελεί συχνό εύρημα. Η ΤΚΕ κατά κανόνα ανευρίσκεται πολύ υψηλή.


Το αριστούργημα του Μπέκετ στο Θέατρο «Τζένη Καρέζη» - POPAGANDA\nΤο αριστούργημα του Μπέκετ στο Θέατρο «Τζένη Καρέζη»\nΤο Τέλος του Παιχνιδιού με τον Κώστα Καζάκο σε μια σπουδαία παράσταση.\nΈνα από τα αριστουργήματα του Σ. Μπέκετ αλλά ταυτόχρονα και ένα από τα πιο αντιπροσωπευτικά έργα του σύγχρονου θεάτρου ανεβαίνει σε μια από τις πιο όμορφες θεατρικές αίθουσες.«Τέλος του Παιχνιδιού» με σκόπιμη απουσία του άρθρου.\nΤέσσερις άνθρωποι, μέσα σ’ ένα πνιγηρό καταφύγιο. Ο ένας, ο ΧΑΜ, παράλυτος και τυφλός, στο αναπηρικό καροτσάκι. Άχρηστος. Δεν έχει εικόνες και δεν έχει κίνηση. Ο άλλος, ο Κλοβ, δεν μπορεί να καθίσει. Έχει μάθει μόνο να εκτελεί εντολές. Του έχουν αφαιρέσει τη σκέψη. Η συνείδησή του είναι πάμφτωχη, όπως ενός ζώου. Βρίσκεται διαρκώς πεινασμένος. Τον έχει πιάσει το δόκανο της επιβίωσης. Οι δύο άλλοι, ο Ναγκ και η Νελ οι γεννήτορες του ΧΑΜ, ζουν πεταμένοι μέσα σε δυο σκουπιδοτενεκέδων. Βγάζουν ξαφνικά το κεφάλι τους κι αναχαράζουν, σαν τις κατσίκες, δυο τρεις ταπεινές μνήμες από ένα φτωχό παρελθόν.\n«..Κι αυτή η γραφή πάλι, τι είναι; Η πιό ταπεινή γλώσσα. Οι πιό φθαρμένες λέξεις. Σκέψεις και έννοιες που λένε όλοι οι άνθρωποι στην ταπεινή καθημερινότητά τους. Λέξεις γυμνές, χωρίς στολίδια, φράσεις χωρίς κανένα σκοτεινό κι ανεξιχνίαστο βάθος. Κουρελάκια σαν κι αυτά που χρησιμοποιούν οι καθημερινοί άνθρωποι για να ντύσουν τη φτωχή τους σκέψη.»\nΟ κόσμος του Μπέκετ ξεδιπλώνεται μέσα από το συγκλονιστικό έργο του και δείχνει αληθινές πτυχές της ανθρώπινης πλευράς, μέσα από τη προσωπική του ματιά.\nΔιανομή: Κώστας Καζάκος στο ρόλο του Χαμ – Κωνσταντίνος Καζάκος στο ρόλο του Κλοβ, – Γιώργος Μωρόγιαννης στο ρόλο του Ναγκ – Νίνα Γιαννίδη στο ρόλο της Νελ. Μετάφραση: Οδυσσέας Νικάκης, Σκηνοθεσία: Λεωνίδας Παπαδόπουλος\nTηλ: 2103636144/ 2103625520\nΚάθε Πέμπτη, Παρασκευή, Σάββατο: 21:15 μ.μ.\nΚάθε Σάββατο Απογευματινή: 18:15 μ.μ.\nΚάθε Κυριακή: 20:00 μ.μ.\nΕισιτήρια: 18 E (Βραδινές παραστάσεις), 15 Ε (Απογευματινή του Σαββάτου), 12 Ε (Φοιτητικό, Μαθητικό και Ανέργων)


maria021 / metabook\nΛογοτεχνία (1) Επιστήμες (7) Παιδικά και εφηβικά (1) Εκπαιδευτικά (4)\n5,00 € 10,28 €\n14,00 € 19,16 €\nΤο βιβλίο είναι αχρησιμοποίητο, χωρίς σημειώσεις και τσακίσεις στις σελίδες. Το μόνο του ελάττωμα είναι ένα πολύ μικρό σκίσιμο στο πλάι του εξωφύλλου. --- Οι σελίδες είναι άθικτες και δεν έχουν σημάδια από σημειώσεις.\n54,00 € 68,80 €\nΤο βιβλίο είναι αχρησιμοποίητο και χωρίς σημειώσεις ή τσακίσεις στις σελίδες. Το μόνο ελάττωμα που έχει είναι ένα μικρό λέρωμα στο κάτω μέρος του οπισθόφυλλου που δεν φαίνεται σχεδόν καθόλου. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΤο βιβλίο δεν έχει χρησιμοποιηθεί καθόλου και είναι εντελώς άθιχτο. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΤο βιβλίο είναι αχρησιμοποίητο. Οι σελίδες είναι άθιχτες χωρίς σημειώσεις και χωρίς τσακίσεις. Το εξώφυλλο και το οπισθόφυλλο είναι επίσης άθιχτο. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.


ΤΟΞΟΤΗΣ ΜΕ ΥΔΡΟΧΟΟ | Πόσο ταιριάζουν ο Τοξότης με Υδροχόο.\nΤΟΞΟΤΗΣ ΜΕ ΥΔΡΟΧΟΟ\nΕίσαι Τοξότης και είναι Ζυγός! Τόσο ο Τοξότης όσο και ο Υδροχόος αγαπάνε ένα κουραστικό, ίσως ακόμη και ταραχώδες πρόγραμμα και τους αρέσει να γνωρίζουν ανθρώπους. Είναι πιθανό να γίνετε φίλοι. Οι νέες και προοδευτικές ιδέες και γενικά ότι είναι στο κέντρο της κοινωνικής δράσης είναι κάτι που και οι δύο ζητάτε, ώστε οτιδήποτε έχει να κάνει με κλαμπ, θέατρα, βόλτες και υπαίθρια σπορ θα προσελκύσει και τους δυο σας.\nΕσύ αγαπάς την ελευθερία σου και την περιπέτεια. Ο Υδροχόος θέλει το καλό της ανθρωπότητας και την ελευθερία της ανθρώπινης φύσης γενικά.\nΕσένα σε χαρακτηρίζει ο ενθουσιασμός και η αυτοπεποίθηση, είσαι ζεστός και εκφραστικός ενώ ο Υδροχόος είναι υπερόπτης. Πρέπει πάντα να θυμάσαι ότι ο Υδροχόος είναι πολύ ιδιόμορφος από τη φύση του και προοδευτικός σε όλες τις απόψεις του. Ευτυχώς, αυτό δεν πρέπει να σε ανησυχεί. Γιατί είσαι πολύ ανοιχτός με τους ανθρώπους και με τις απόψεις του και δέχεσαι το γεγονός ότι ο καθένας από μας έχει το δικαίωμα να σκέφτεται ελεύθερα και να έχει τη δική του γνώμη.\nΟ Υδροχόος λατρεύει τις αλλαγές, απλά να είσαι προετοιμασμένος για απότομες και απρόσμενες αλλαγές. Δεν τις λατρεύει μόνο, απλά καμία φορά τις χρειάζεται κιόλας, παρόλο που είναι μεθοδικός και συνετός. Αυτό μπορεί να σου χαλάσει λίγο την ισορροπία και να χρειαστεί να κάνεις αρκετές προσπάθειες για να προσαρμοστείς.\nΗ ζωή με έναν Υδροχόο θα είναι δυναμική και ποτέ θαμπή ή συνηθισμένη. Θα περάσετε ώρες και ώρες κάνοντας σοβαρές συζητήσεις για τα πάντα, από το περιβάλλον στην πολιτική, για τις θεωρίες συνωμοσίας, για το ποιος ξέρει τι. Θα διασκεδάσει ο ένας τον άλλον και αυτό θα αποτελέσει τη βάση για μια καλή, μακροχρόνια φιλία.\nΗ σεξουαλική πλευρά της σχέσης σας είναι πιθανό να είναι υψηλής ενέργειας και συναρπαστική. Ο Υδροχόος είναι πολύ ηλεκτρικός και πολύ επιθυμητός. Η αγάπη σου μπορεί να βοηθήσει τον Υδροχόο να χαλαρώσει και να ηρεμήσει. Εφόσον δεν φέρνει τις ανησυχίες του στην κρεβατοκάμαρα, θα είστε χαρούμενοι.\nΜε ποιούς Υδροχόους ταιριάζει περισσότερο ο Τοξότης\nΑν βρεθείς με Υδροχόους που γεννήθηκαν μεταξύ 21 και 30 Ιανουαρίου μπορεί να εκπλαγείς όταν καταλάβεις πόσο ισχυρογνώμονες είναι. Πρέπει να λάβεις επιπλέον προφυλάξεις, εάν σκέφτεσαι σοβαρά μια σχέση μαζί τους.\nΟι Υδροχόοι που έχουν γεννηθεί μεταξύ 31 Ιανουαρίου και 8 Φεβρουαρίου επηρεάζονται από το ζώδιο των Διδύμων και τον Ερμή, ο οποίος τυγχάνει να κυβερνά τον τομέα του γάμου σου. Τα ιερά δεσμά του γάμου μπορεί να προβλέπονται, αν καταλήξεις σε μια σχέση με κάποιον που γεννήθηκε σε αυτή την περίοδο. Καλή τύχη!\nΟι περισσότεροι Υδροχόοι που γεννήθηκαν μεταξύ 9 και 18 Φεβρουαρίου θα νιώθουν έλξη για σένα, αν είσαι γεννημένος μεταξύ 23 Νοεμβρίου και 1 Δεκεμβρίου. Το άγγιγμα της Αφροδίτης θα τους βοηθήσει να απαλύνουν την ψυχή σου και να σε κάνουν να αισθανθείς ότι σου δίνεται αγάπη και φροντίδα.


10:45 πμ, Κυριακή 24 Ιάν 2021 10:45 πμ, Κυριακή 24 Ιάν 2021\nΗ Δρόσω παίρνει μια παράτολμη απόφαση για να φύγει ο Τάκης απ’ το Διαφάνι αλλά κι απ’ τη ζωή της στα επόμενα επεισόδια στις "Άγριες Μέλισσες". Ο Τάκης θα μπει στο στόχαστρο του Βόσκαρη, μετά από έναν καυγά με τον Νικηφόρο, ενώ ο Μπάμπης βρίσκει καταφύγιο στην Ασημίνα, η οποία είναι αποφασισμένη να χαράξει μια νέα ζωή με τον γιο της. Ο Τόλλιας και η Παγώνα προσπαθούν να καταπνίξουν τον φόβο τους, για την επιλογή της Σοφούλας να παντρευτεί τον Βόσκαρη. Η Ουρανία κι ο Κυριάκος είναι σίγουροι πως ο Μπάμπης βοήθησε την Ασημίνα και προσπαθούν να τον πείσουν, να μιλήσει. Την ίδια προσπάθεια θα κάνει κι ο Νικηφόρος, χρησιμοποιώντας όμως επικίνδυνες μεθόδους. Οι έρευνες της αστυνομίας για την εξαφάνιση της Ασημίνας και του Σέργιου συνεχίζονται και στο χωριό αρχίζουν να κυκλοφορούν οι πρώτες φήμες. Ο Νικηφόρος δίνει τελεσίγραφο στην Ασημίνα, μέσω του Μπάμπη, ενώ ενημερώνει την αστυνομία για την εμπλοκή του και ο Μπάμπης συλλαμβάνεται. Θα μπορέσει να κρατήσει μυστική την κρυψώνα της Ασημίνας μέχρι τέλους; Ο Τόλλιας, μετά από μια εκ βαθέων συζήτηση με τον Λάμπρο, θα απαγορεύσει στη Σοφούλα να ξαναδεί τον Βόσκαρη και εκείνη θα πάρει μια επικίνδυνη απόφαση. Ο Τάκης αποφασίζει να παραμείνει στο σπίτι των αδελφών Σταμίρη, φέρνοντας τη Δρόσω στα όριά της. Η Ασημίνα θα δεχτεί στην κρυψώνα της μια αναπάντεχη επίσκεψη που θα την ταράξει.\nΕΡΩΤΕΣ ΑΓΡΙΕΣ ΜΕΛΙΣΣΕΣ\nΆγριες Μέλισσες: Η αναπάντεχη επίσκεψη στο Διαφάνι - Στ...


PilgrimTours.gr: Προσκυνηματική εκδρομή στην Αμοργό: "Προσκύνημα στις Μικρές Κυκλάδες"\nΑρχική Σελίδα / Προσκυνηματικές Εκδρομές στην Ελλάδα / 4 ημέρες εκδρομή: Αμοργός, Μικρές Κυκλάδες\nΠροσκυνηματική εκδρομή στην Αμοργό: "Προσκύνημα στις Μικρές Κυκλάδες"\nΗ Αμοργός είναι το ανατολικότερο νησί των Κυκλάδων και ανήκει συγκεκριμένα στο σύμπλεγμα των μικρών νησιών που ονομάζονται Μικρές Κυκλάδες. Είναι ένα νησί που μένει αξέχαστο, γι' αυτό και κρατάει τους επισκέπτες του. Με ξεχωριστή φύση, διαδρομές σε υψόμετρο, πλήθος από μοναδικές εκκλησιές, παραλίες με κρυστάλλινα νερά και μια ακαταμάχητα γραφική Χώρα, προσφέρεται για μια προσκυνηματική εκδρομή σε αιγαιοπελαγίτικη ατμόσφαιρα. Η Αμοργός όσο μικρή κι αν δείχνει, δεν είναι μόνο για μια φορά και παρά τα μόλις 121 τετραγωνικά της χιλιόμετρα, είναι μακρόστενη και προσφέρεται τόσο για ενδιαφέρουσες πεζοπορικές διαδρομές όσο και για πολλά χιλιόμετρα με αυτοκίνητο ή μοτοσικλέτα. Το αξέχαστο ηλιοβασίλεμα στα Θολάρια, η μοναδική διαδρομή για την επιστροφή πίσω στη Χώρα συνοδεία των χρωμάτων της δύσης του ήλιου, η ακαταμάχητα γραφική Χώρα (από τις ομορφότερες και αυθεντικότερες των Κυκλάδων) και το Μοναστήρι της Παναγιάς της Χοζοβιώτισσας σαν ζωγραφιά στο βράχο, συνθέτουν όλα μαζί μια αξέχαστη εμπειρία για τον ταξιδιώτη.\n1η Ημέρα: Πειραιάς - Αμοργός\nΗ προσκυνηματική εκδρομή στην Αμοργό, ξεκινάει με την αναχώρηση του πλοίου από τον Πειραιά για το λιμάνι της Αμοργού. Άφιξη νωρίς το πρωί στην Αμοργό και μεταφορά στο ξενοδοχείο διαμονής μας. Πρωινό στο ξενοδοχείο και ξεκούραση από το ταξίδι. Στη συνέχεια θα επισκεφθούμε τα χωριά της Αμοργού ξεκινώντας από τα Θολάρια, επίσκεψη στο Βυζαντινό Μουσείο της ενορίας με πολλά εκθέματα. Τα Θολάρια βρίσκονται περίπου 3,5 χλμ. βόρεια της Αιγιάλης με υπέροχη θέα προς τον κόλπο. Κυρίαρχο στοιχείο είναι η εκκλησία των Αγίων Αναργύρων όπου και θα προσκυνήσουμε. Στα βόρεια της Αμοργού, 4 χλμ. πάνω από την Αιγιάλη, βρίσκεται το χωριό Λαγκαδά. Η Λαγκαδά είναι αμφιθεατρικά χτισμένη προσφέροντας εκπληκτική θέα προς τον κόλπο της Αιγιάλης και προς το Αιγαίο. Το χωριό είναι τυπικά κυκλαδίτικο με άσπρα σπιτάκια, στενά σοκάκια, μερικά καφενεία και ταβέρνες. Προσκύνημα στην εκκλησία της Αγίας Σοφίας, επίσκεψη στην Παναγία Επανοχωριανή, σε παραδοσιακό σπίτι και σε αποστακτήριο αιθέριων ελαίων. Επίσκεψη στον Όρμο με την καταπληκτική θέα στο κόλπο της Αιγιάλης. Επιστροφή στο ξενοδοχείο, ξεκούραση, χρόνος ελεύθερος. Δείπνο και διανυκτέρευση.\n2η Ημέρα: Αμοργός\nΜετά το πρωινό μας, σήμερα θα κάνουμε τον γύρο του νησιού, ξεκινώντας από το Μοναστήρι της Παναγίας της Χοζοβιώτισσας. Το πιο λαμπερό στολίδι και προστάτης της Αμοργού. Το μοναστήρι το οποίο είναι αφιερωμένο στη Χάρη της Παναγιάς, είναι κτισμένο στον πιο απόκρημνο βράχο του όρους Προφήτη Ηλία, 300 μέτρα πάνω από τη θάλασσα, νότια της πρωτεύουσας Χώρας. Προκαλεί συγκίνηση, δέος και απορία πώς μπόρεσαν ανθρώπινα χέρια με πρωτόγονα εργαλεία και έφτιαξαν αυτό το αρχιτεκτονικό αριστούργημα που στολίζει το νησί. Πλήθος κόσμου από όλη την Ελλάδα και τον κόσμο, επισκέπτονται το Μοναστήρι για να θαυμάσουν την απαράμιλλη ομορφιά του. Κάθε χρόνο, στη γιορτή της Παναγιάς, στις 21 Νοεμβρίου, γίνεται μεγάλο πανηγύρι και προσφέρεται φαγητό και γλυκό Αμοργιανό παστέλι τα οποία φτιάχνουν γυναίκες και άνδρες του νησιού.\nΕπίσκεψη στο μουσείο της Μονής και στη συνέχεια θα μεταφερθούμε στο μοναστήρι του Αγίου Γεωργίου του Βαλσαμίτη. Το μοναστήρι αυτό της Αμοργού βρίσκεται κοντά στο δρόμο στην ανατολική πλευρά μεταξύ της Χώρας και του Καμαρίου (Κάτω Μεριά), σε ένα καταπράσινο και ανθισμένο μαγικό πραγματικά τοπίο με μεγάλη ιστορία. Η αγία πηγή ακόμα τρέχει και σύμφωνα με την παράδοση το νερό της έχει ιαματικές ιδιότητες. Στο βουνό πάνω από το μοναστήρι υπάρχουν ερείπια από τα προπύργια του ενετικού οχυρού. Στη συνέχεια θα επισκεφθούμε την εκκλησία της Αγ. Τριάδας. Η μικρή αυτή εκκλησία θυμίζει το μοναστήρι της Παναγίας της Χοζοβιώτισας γιατί είναι χτισμένη με τον ίδιο σχεδόν τρόπο, μέσα σε βράχο. Χτίστηκε την περίοδο των πειρατειών και ήταν το καταφύγιο των κατοίκων όταν γίνονταν επιθέσεις. Η εκκλησία βρίσκεται κοντά στο Λαγκαδά. Θα συνεχίσουμε για την εντυπωσιακή εκκλησία της Αγίας Παρασκευής που βρίσκεται στο ομώνυμο χωριό, 2χμ. μετά την Κολοφάνα. Χτίστηκε από τους κατοίκους του χωριού για να τους προστατεύει από τον σατανά και τους πειρατές. Νησιώτες απ' όλες τις Κυκλάδες έρχονται να προσκυνήσουν την προστάτιδα Αγία.\nΣτο γυρισμό θα σταματήσουμε στη Χώρα της Αμοργού που έχει χαρακτηριστεί από τους επισκέπτες η πιο όμορφη και γραφική των κυκλάδων. Η Χώρα είναι η πρωτεύουσα της Αμοργού και είναι χτισμένη στο κέντρο του νησιού σε υψόμετρο 320 μέτρων. Στην αρχιτεκτονική της Χώρας υπάρχουν στοιχεία κλασικά κυκλαδίτικα και πλούσια παράδοση. Τα διώροφα σπιτάκια δεσπόζουν στην κορυφή του λόφου μαζί με το ιστορικό ενετικό κάστρο. Από την κεντρική πλατεία που λέγεται «Λόζα», περνάνε σχεδόν όλα τα σοκάκια της Χώρας. Η θέα προς τους ανεμόμυλους είναι καταπληκτική. Αναρίθμητα εκκλησάκια είναι διασκορπισμένα μέσα στην Χώρα, όπως αυτά των Αγίων Πάντων, των Αγίων Αποστόλων ή ακόμα του Αγίου Νικολάου πρωτοχριστιανικής περιόδου. Θα επισκεφθούμε την εκκλησία της Παναγίας Κατοπολιανής η οποία είναι μια από τις παλαιότερες εκκλησίες του νησιού, η οποία χτίστηκε στα ερείπια πρωτοχριστιανικής Βασιλικής και την εκκλησία των Αγίων Πάντων που υψώνεται δίπλα στην πλατεία της Χώρας. Μέσα στην κομψή αυτή εκκλησία μπορούμε να θαυμάσουμε πολλές ωραίες εικόνες της Κρητικής Σχολής. Η εκκλησία ανακαινίσθηκε το 1644. Στο κέντρο της Χώρας επίσης δεσπόζει το Ενετικό Κάστρο χτισμένο στην κορυφή ενός βράχου. Επιστροφή στο ξενοδοχείο, δείπνο και διανυκτέρευση.\n3η Ημέρα: Αμοργός\nΕλεύθερη μέρα για μπάνιο στις πανέμορφες παραλίες του νησιού, όπως η παραλία της Αγίας Άννας όπου γυρίστηκε η ταινία «Το απέραντο Γαλάζιο» και που βρίσκεται το γραφικό ομώνυμο εκκλησάκι. Επίσης θα έχουμε την ευκαιρία και το χρόνο να γευθούμε και να προμηθευτούμε κάποια από τα παραδοσιακά τοπικά προϊόντα που ξεχωρίζουν, όπως το κεφαλοτύρι, η μυζήθρα, το αρωματικό μέλι και η φάβα ή «μαγείρεμα» όπως λέγεται από τους ντόπιους, η οποία είναι φημισμένη για τη νοστιμιά της. Στα παραδοσιακά ποτά της Αμοργού περιλαμβάνεται το ρακόµελο και η ψημένη ρακή, ένα ηδύποτο με ρακή, μέλι και βότανα. Δεν πρέπει να φύγουμε από το νησί χωρίς να δοκιμάσουμε το παστέλι, τα πιταρίδια (χυλοπίτες), τα ντόπια παξιμάδια και τις ντόπιες τυρόπιτες και χορτόπιτες. Δείπνο και διανυκτέρευση.\n4η Ημέρα: Αμοργός - Πειραιάς\nΜετά το πρωινό μας θα αναχωρήσουμε από την Αμοργό για το λιμάνι του Πειραιά.


H Konica Minolta στην Ipex 2014 | GAOnline\nHomeΕιδήσειςH Konica Minolta στην Ipex 2014\nH Konica Minolta στην Ipex 2014\nΗ πρωτοποριακή τεχνολογία για επιχειρήσεις που θέτει νέα πρότυπα θα συμπληρώνεται από πρακτικά σεμινάρια, τα οποία περιλαμβάνονται στην πλαρφόρμα υποστήριξης επιχειρήσεων Digital 1234 της Konica Minolta. Αυτές οι πρωτοβουλίες θα δώσουν τη δυνατότητα στις επιχειρήσεις να αναπτυχθούν και να αλλάξουν επικερδώς, προσαρμοζόμενες στις συνθήκες της αγοράς.\nΑυτό που πρέπει να περιμένουν όσοι επισκεφθούν το περίπτερο της Konica Minolta είναι νέες ανακοινώσεις υπηρεσιών και προϊόντων, μεταξύ των οποίων και οι τελευταίες λεπτομέρειες για το ΚΜ-1, το Β2 inkjet πιεστήριο φύλλου της εταιρίας.\nΠέρα από την κλασική εκτύπωση, τη συσκευασία και την έκδοση βιβλίων, οι πιο πρόσφατες εφαρμογές θα καλύπτουν ετικέτες και συσκευασίες. Ο marketing αυτοματισμός, τα cross media, η χρωματική διαχείριση και οι διαχειριζόμενες εκτυπωτικών υπηρεσιών είναι θέματα που θα αναδειχθούν κατά τη διάρκεια της έκθεσης, μαζί με την αειφορία. Όλα αυτά έρχονται να υποστηρίξουν τη στρατηγική της Konica Minolta για να δώσει μορφή στις μακρόχρονες επιχειρηματικές σχέσει μέσα από την παροχή υπηρεσιών για πελάτες σε όλες τις πλατφόρμες.\nΗ Konica Minolta σκοπό της έχει να κεντρίσει τη σκέψη των επισκεπτών, αλλά και να προσελκύσει κοινό τόσο στο περίπτερό της όσο και σε άλλους τομείς της Ipex, όπως το World Print Summit.\nΕτικέτες:Ipex 2014, Konica Minolta, Εκθέσεις


Παγκόσμιο Κύπελλο Ποδοσφαίρου 2018: Ταξίδι με ποδήλατο από την Ινδία στη Ρωσία για χάρη του Μέσι!\t- Onsports.gr\nOnsports Team\t22 Ιουνίου 2018, 16:14\nΠαγκόσμιο Κύπελλο Ποδοσφαίρου 2018: Ταξίδι με ποδήλατο από την Ινδία στη Ρωσία για χάρη του Μέσι!\nΠήρε το ποδήλατο και πήγε Ρωσία από την Ινδία για χάρη του Λιονέλ Μέσι\nΟ Κλίφιν Φράνσις είναι ένας Ινδός καθηγητής μαθηματικών. Παθιασμένος με την ποδηλασία και το ποδόσφαιρο.\nΤο Μουντιάλ 2018 του πρόσφερε την ευκαιρία να συνδυάσει αυτά τα δύο πάθη του, γεμάτος αποφασιστικότητα. Φυσικά πάνω σε δύο τροχούς.\nΔεν ήταν εύκολη η διαδρομή του. Ξεκινώντας με το ποδήλατό του απευθείας από το σπίτι του στην Κεράλα της Νότιας Ινδίας, θα έπρεπε να περάσει από το Πακιστάν, αλλά οι διπλωματικές τριβές στις σχέσεις μεταξύ των δύο κρατών δεν του επέτρεψαν να το κάνει.\nΌμως δεν απελπίστηκε. Πήρε το αεροπλάνο για το Ντουμπάι, όπου αγόρασε ένα νέο ποδήλατο και στη συνέχεια με ένα πλοίο έφτασε στο Ιράν, για να ξεκινήσει από εκεί να κάνει και πάλι... πετάλι.\nΣτο μεταξύ στην ασιατική χώρα, βρήκε πολλούς ευγενικούς ανθρώπους που τον φιλοξένησαν και του πρόσφεραν φαγητό, σε αντάλλαγμα απλώς την υπόσχεση ότι θα υποστηρίξει την ομάδα του Κάρλος Κεϊρόζ.\n«Είναι αλήθεια ότι ο αθλητισμός ενώνει τον κόσμο», είπε σε συνέντευξη του στο περιοδικό Italy Star Magazine. Έφτασε στα σύνορα μεταξύ Αζερμπαϊτζάν και Γεωργίας, όπου αντιμετώπισε κάποιες γραφειοκρατικές δυσκολίες. «Έπρεπε να επιστρέψω στο Αζερμπαϊτζάν και να ακολουθήσω μια διαφορετική διαδρομή προς τη Ρωσία. Μόλις έφτασα εκεί, οι αρχές με άφησαν αμέσως μόλις έδειξα την κάρτα φιλάθλου της FIFA για το Μουντιάλ. Και τώρα ελπίζω να φτάσω στη Μόσχα στις 26 Ιουνίου».\nΟ Κλίφιν Φράνσις εξακολουθεί να ταξιδεύει. Έφυγε στα τέλη Φεβρουαρίου και μπήκε πρόσφατα στη Ρωσία, αλλά εξακολουθεί να έχει αρκετές εκατοντάδες χιλιόμετρα πριν φτάσει στον προορισμό του.\nΣτην Ινδία το ποδόσφαιρο δεν είναι πολύ δημοφιλές και εκείνος είναι αποφασισμένος να προσπαθήσει να αντιστρέψει την τάση αυτή.\n22 λεπτά πριν Μπαρτσελόνα: Η «σφαλιάρα» από την Ράγιο Βαγιεκάνο έφερε το επίσημο τέλος για Κούμαν (photos)\n58 λεπτά πριν Κλιματική αλλαγή: Αυξάνονται τα προβλήματα υγείας που συνδέονται με την υπερθέρμανση του πλανήτη


Απόλυτα κυρίαρχο ήταν το Περδικάκι\nΤελευταία ενημέρωση : 01 Φεβ 2017\nΠερδικάκι – Παπάγος 7-0 (Β1)\nΑπόλυτος κυρίαρχος του ματς το Περδικάκι, δεν άφησε κανένα περιθώριο αντίδρασης στον Παπάγο και επιβλήθηκε με το εντυπωσιακό 7-0! Τρομερή μπάλα από τους γηπεδούχους, οι οποίο ήταν πολλές σκάλες ανώτεροι από τους αντιπάλους τους σε όλους τους τομείς και έκαναν κατάθεση ποιότητας εντός του αγωνιστικού χώρου. Εντόπισαν τις αδυναμίες του Παπάγου και πάτησαν σωστά πάνω τους, μετατρέποντας την αποστολή νίκη σε εύκολη υπόθεση. Ειδική μνεία θα πρέπει να γίνει στον Γιώργο Κορρα, ο οποίος απέδειξε για ακόμα μια φορά το φονικό του ένστικτο μπροστά από τα δίχτυα, πετυχαίνοντας τέσσερα γκολ από τα εφτά της ομάδας του! Τα υπόλοιπα γκολ των νικητών πέτυχαν οι Παπαδημητρίου Ζ., Προικας και Ζάγκας Θ.\nΠερδικάκι: Κορρας Χ., Κουρετσης, Υφαντής, Κοτσης, Τσακνής, Κτενας, Παπαδημητρίου Γ., Κορρας Γ., Παπαδημητρίου Ζ., Προικας, Μακρυνικας, Καπουλας, Ζάγκας Ν., Ζαγκας Θ., Γιαννίκος, Παπαδημητρίου Φ., Τσατσαρώνης\nΠαπάγος: Σπανουδάκης Χ., Φωτάκης, Μανεσιώτης, Σαρρής, Καρακώστας, Σωτηρίου, Παπατσουκος, Σπανουδάκης Β., Κινινης, Σταμπουλίδης, Γραμματικος\nO Αστέρας χτύπησε στα αδύνατα σημεία\nΑστέρας Μαρκόπουλου - Αγροτική 4-1 (Β2)\nΚανένα πρόβλημα για τον Αστέρα Μαρκόπουλου, πήρε τη νίκη άνετα με 4-1 απέναντι στην Αγροτική. Ο Αστέρας αντιλήφθηκε τα αδύναμα σημεία στην άμυνα του αντιπάλου του, βρήκε διόδους προς την εστία και δημιούργησε αρκετές ευκαιρίες, ενώ παράλληλα φρόντισε να οχυρώσει καλά τα δικά του μετόπισθεν. Μεγάλο μερίδιο της επιτυχίας πιστώνεται στον Άγγελο Κερμεζο, ο οποίος αποτέλεσε τον κύριο εκφραστή των επιθετικών προσπαθειών του Αστέρα και πέτυχε χατ τρικ, αφήνοντας έτσι το στίγμα του σε αυτή τη νίκη της ομάδα τους. Έτερος σκόρερ του Αστέρα ο Γκίκας, ενώ για την Αγροτική το μοναδικό γκολ πέτυχε ο Αθανασόπουλος.\nΑστέρας Μαρκόπουλου: Καραογλανης, Θεοδωρίδης, Κερμεζος, Παναγιώτου, Δαβαρης, Ζώης, Τσιωτας, Δήμας, Λαππας, Δημογιάννης, Γκίκας, Φαραντατος\nΑγροτική: Μουρουτης, Nilsson, Petrosyan, Γιαννόπουλος, Διαμαντόπουλος, Μαλεκ, Νιτσογλου, Στεφανάκης, Αθανασόπουλος, Γρίβας, Deaman, Καλαϊτζής\nΑυστηρά θα είναι τα μέτρα από δω και στο εξής\nΜε αφορμή κάποια μεμονωμένα επεισόδια που πραγματοποιήθηκαν στον αγώνα μεταξύ των ομάδων Λαγονήσι - Doggers , και ύστερα από σύγκλιση της Οργανωτικής Επιτροπής χθες το μεσημέρι από τον ίδιο τον πρόεδρό της Γιώργο Πλουσή πάρθηκαν κάποιες αποφάσεις που αφορούν την απρόσκοπτη συνέχιση του πρωταθλήματος. Πιο συγκεκριμένα η ανακοίνωση που εκδόθηκε αμέσως με το πέρας του συμβουλίου αναφέρει τα εξής: «Ο πρόεδρος και η Οργανωτική Επιτροπή καλεί τους ελάχιστους σε αριθμό ποδοσφαιριστές που απασχολούν – προβληματίζουν την Ένωση να συμμορφωθούν με τις υποδείξεις των κανονισμών. Σε αντίθετη περίπτωση η διαγραφή θα είναι άμεση και χωρίς προειδοποίηση. Επίσης Υπενθυμίζουμε πως η παρουσία όλων των ομάδων στα γραφεία κάθε Δευτέρα είναι υποχρεωτική. Σε περίπτωση που κάποια ομάδα θα απουσιάζει, τότε θα αφαιρούνται βαθμοί. Ενώ οι αποβληθέντες ποδοσφαιριστές θα πρέπει να παρουσιάζονται στα γραφεία για διευκρινίσεις, Η παρουσία τους είναι απαραίτητη. Σε περίπτωση μη παρουσίας τους η ποινή τους θα συνεχίζεται. Τέλος σε περίπτωση που κάποιος ποδοσφαιριστής χρησιμοποιηθεί χωρίς να δώσει τη συγκατάθεσή του ο πρόεδρος, τότε θα εφαρμοστεί το άρθ 9 παρ 8 του εσωτερικού κανονισμού που προβλέπει τη διαγραφή της ομάδος».\nΥποχρεωτική παρουσία για όλες τις ομάδες την Δευτερα 30/01 στα γραφεία της Ένωσης\nΕιδικοτερα για τις παρακάτω ομάδες: Ιμβρος,Μπεμπηδες,Δυναμο,Νεμεσις,Ερ.Αστερας,Blue,Doggers\nΕύκολη νίκη για την Alemao FC\nAlemao FC - Απόλλων Καισαριανής 6-2 (Β1)\nKαλύτερη η Alemao, πήρε εύκολα τη νίκη απέναντι στον Απόλλωνα Καισαριανής με 6-2. Όταν οι γηπεδούχοι εντόπισαν τα κενά στην άμυνα του Απόλλωνα, βρήκαν διαδρόμους προς την εστία του και δημιούργησαν πάρα πολλές φάσεις, με την μεσοεπιθετική τους γραμμή να είναι σε μεγάλη μέρα γενικά. Ο Απόλλωνας από την πλευρά του κατάφερε να κάνει τη ζημιά στην Alemao και πέτυχε δυο γκολ με τον Κωτση, τα οποία όμως αποδείχθηκαν πολύ λίγα για να ισορροπήσουν τη ζυγαριά και να αποτρέψουν την ήττα. Σκόρερ για τους νικητές χρίστηκαν οι Θεοδωρόπουλος (2), Λαγός (2), Γιαννελης και Μυτιληναίος Θ..\nAlemao FC: Μακρής, Μυτιληναίος Β., Κολλητήρης, Νάστος, Θεοδωρόπουλος, Λαγός, Μυτιληναίος Θ., Γιαννελης, Τρυφωνόπουλος, Χριστόπουλος\nΑπόλλων Καισαριανής: Κωτσης, Νταλιος, Ντουρλαρης, Αλαμπάνος, Κωτσιόπουλος, Σουλτης, Κώστας, Κομνηνός. Χριστοφόρου, Σαριγιαννάκης, Μάνος, Βασδεκης\nΕίχε μέταλλο νικητή ο Απόλλωνας\nΟλυμπιάδα Υμηττού - Απόλλων Κυψέλης 2-3\nΣε ματς για γερά νεύρα, ο Απόλλωνας Κυψέλης επικράτησε της Ολυμπιάδας Υμηττού και πήρε τη νίκη με 2-3. Δυνατή αναμέτρηση και από τις δυο πλευρές, σε κάτι που συνέβαλε βεβαίως και η δυναμική εμφάνιση της Ολυμπιάδας. Οι γηπεδούχοι, παρόλη τη βαθμολογική διαφορά που έχουν με τους αντιπάλους τους, δεν φοβήθηκαν στιγμή το παιχνίδι και παρουσίασαν ένα σύνολο αξιόμαχο και ικανό για τη νίκη. Ο Απόλλωνας Κυψέλης μπορεί να ένιωσε αρκετές φορές την απειλή της Ολυμπιάδας, αλλά δείχνοντας το μέταλλο νικητή που τον διακατέχει στο τέλος πήρε τους τρεις βαθμούς, χάρη και στα γκολ που πέτυχαν οι Ταμβάκης (2) και Κιούσης. Για την Ολυμπιάδα Υμηττού σκόραραν οι Αργυράκης Γ. και Καπανατζε.\nΑπόλλων Κυψέλης: Πουτρο, Soderman, Ιωακειμίδης, Κοκκαλάκης, Μιχαήλ, Τσουσης, Λατινο, Ταμβάκης, Κεχαγιαδόπουλος, Κιούσης, Πουλος, Βλαχογιάννης, Κουκουλας\nΗ μάχη στήθος με στήθος κατέληξε σε ισοπαλία\nΣπάρτακος Γουδιού - Απολλωνία 3-3\nΥψηλές πτήσεις για Σπάρτακο Γουδιού και Απολλωνία, με τις δυο ομάδες να συγκρούονται σε μάχη στήθος με στήθος και τελικά να μοιράζονται το χρυσό βαθμό της ισοπαλίας. Οι δυο πλευρές αγωνίστηκαν με τον ίδιο ζήλο για τη νίκη και έδωσαν στην αναμέτρηση χρώμα, καθώς και ρυθμό και αρκετές φάσεις εκατέρωθεν. Οι επιθέσεις είχαν τον πρώτο λόγο, ενώ κανένας από τους δυο δεν φαινόταν διατεθειμένος να χαλαρώσει και να δώσει πάτημα στον άλλον. Τα ονόματά τους στον πίνακα των σκόρερ είδαν οι Τζαβαρας (2) και Δεδες από μεριάς Σπάρτακου και οι Albishehu (2) και Islamaj από μεριάς Απολλωνίας.\nΣπάρτακος Γουδιού: Κολιός, Παπαηλιου, Μεσσηνεζης, Μπακολας, Δεδες, Μαστροκαλος, Πλουτης, Ruano, Vigani, Τζαβαρας, Πολυδωρος, Χασάπης, Κατσινόπουλος\nΤέλος στην αγωνιστική ξηρασία έβαλε ο Λεβαντίνος\nΔόξα Ν. Σμύρνης - Πανελλήνιος 0-1\nΕπιστροφή στις επιτυχίες για τον Πανελλήνιο έπειτα από μακρά περίοδο ...ξηρασίας, επικρατώντας με το ταπεινό αλλά πολύτιμο 0-1 της Δόξας Ν. Σμύρνης. Ύστερα από αρκετό καιρό, ο Πανελλήνιος έδειξε τα στοιχεία εκείνα που τον είχαν φέρει στις ψηλότερες θέσεις της βαθμολογίας, πρωτίστως κοίταξε να οχυρώσει σωστά την άμυνά του, καθώς εκεί ήταν η πηγή των προβλημάτων του στα προηγούμενα παιχνίδια. Από τη στιγμή που ήταν συμπαγής στα μετόπισθεν, αρκούσε ένα γκολ για να του δώσει τη νίκη, το οποίο ήρθε από τον Λεβαντινο.\nΠολύτιμο 3ποντο πήρε ο Αστέρας\nΤελευταία ενημέρωση : 27 Ιαν 2017\nGolden FC - Ερυθρός Αστέρας 0-3 (Β2)\nΣτο ρελαντί ο Ερυθρός Αστέρας επικράτησε της Golden με 0-3, παίρνοντας ένα τρίποντο που ίσως του φανεί κρίσιμο στη συνέχεια. Οι ερυθρόλευκοι δεν υστέρησαν σε κανένα τομέα, πιάνοντας καλή απόδοση τόσο στην επίθεση, όσο και στην άμυνα, χωρίς να επιτρέψουν σε κανένα σημείο του αγώνα στην Golden να αμφισβητήσει την κυριαρχία τους. Απόλυτος πρωταγωνιστής της αναμέτρησης ο Τζελίλης, η αιχμή του δόρατος του Αστέρα, ο οποίος με χατ τρικ που πέτυχε έβαλε φαρδιά πλατιά την υπογραφή του σε αυτή τη νίκη της ομάδας του.\nΕρυθρός Αστέρας: Κατσικας, Δαουκλιώτης, Γαβανας, Σταματίου, Γκερμπεσης, Λουλαδάκης, Μπεργελες, Τζελιλης\nΔυο σκαλιά ανώτερος ο Απόλλωνας Κυψέλης\nΠουθενά δεν βρίσκει εμπόδιο η Roma


Τρόποι συμπεριφοράς που κάθε κοινωνία πρέπει να διαθέτει\nBy panpan On 6:10 AM In Θέματα panpan\nΥπάρχουν κάποιοι τρόποι συμπεριφοράς, που εάν η κάθε κοινωνία τους εφαρμόσει με την βοήθεια του εκπαιδευτικού συστήματος, την συμμετοχή της κοινωνίας και της κάθε οικογένειας, τότε ο κόσμος μας θα είναι πολύ καλύτερος.\nΜην κάνεις αυτό που δεν θέλεις να σου κάνουνε.\nΣεβάσου το κοινωνικό σύνολο στο οποίο ζεις, ανεξάρτητα εάν διαφωνείς με τμήματά του ή το σύνολό του. Ως μέλος της κοινωνίας, εφόσον είσαι κοινωνικό ον από την Φύση σου ως πρωτεύον θηλαστικό όπως οι πίθηκοι, περισσότερα έχεις να προσφέρεις στον εαυτό σου μέσα από τον κοινωνικό περίγυρο, παρά εάν επιλέξεις την απομόνωση. Μπορεί η διαδικασία να είναι δύσκολη και επίπονη, αλλά η ανταμοιβή που στο τέλος θα νιώσεις αξίζει!\nΣεβασμό στην γλώσσα, θρησκεία, ιδεολογία του κάθε ανθρώπου εφόσον δεν σε απειλεί και σε σέβεται.\nΣεβασμό στον συνάνθρωπό σου.\nΕάν έχεις προσπαθήσει τους προηγούμενους δύο κανόνες θα αρχίσεις να συνειδητοποιείς, ότι ο σεβασμός ξεκινά από το ίδιο σου τον εαυτό και αντανακλάται στο κοινωνικό σου περιβάλλον. Η συνειδητοποίηση είναι μια διαδικασία που έρχεται σταδιακά μέσω της εμπειρίας και της γνώσης.\nΑυτό θα σε οδηγήσει να σέβεσαι πρώτα από όλα τον ίδιο σου τον εαυτό, δηλαδή το φυσικό σου σώμα και το πνεύμα σου, τα οποία συμβάλουν στον ψυχισμό σου.\nΠροσπάθησε να βοηθάς με όποιον τρόπο μπορείς τον συνάνθρωπό σου, αυτό θα σε κάνει να νιώθεις καλύτερα, ανεξάρτητα εάν η ανταπόκριση δεν είναι αυτή που προσδοκάς. Η εκτίμηση και αυτοεκτίμηση που θα προέλθει ως ανταπόκριση, είναι ανάλογη του ανθρώπινου εξελικτικού επιπέδου του κάθε ανθρώπου και δεν είναι απαραίτητη προϋπόθεση του μορφωτικού επιπέδου που διαθέτει.\nΑυτό το βλέπει κάποιος από την αξιοπρόσεκτη σε θαυμαστό επίπεδο ανθρώπινη συμπεριφορά, από φτωχούς και χωρίς μορφωτικό επίπεδο ανθρώπους, εάν και η μόρφωση είναι ο καθοριστικότερος παράγοντας εξέλιξης.\nΣυνεισφορά, αλληλεγγύη, συμμετοχή.\nΕμπλούτιζε συνεχώς τις γνώσεις σου, δεν έχει σημασία το αντικείμενο αλλά η προσπάθεια που κάνεις για να μάθεις κάτι καινούργιο, αυτό σε βοηθάει συνεχώς να αφομοιώνεις καινούργιες πληροφορίες που θα τις μετουσιώνεις σε γνώσεις. Η συνεχής μάθηση δεν βοηθάει μόνο εσένα, βοηθά και τα άτομα που συναναστρέφεσαι, που έχεις επικοινωνία ή συναλλαγές, γιατί μαθαίνουν κάτι καινούργιο, όπου πολύ πιθανόν θα μάθεις και εσύ από κάποιο άλλο άτομο.\nΗ συνεχής μάθηση, είναι και συνεχής εκπαίδευση.\nΜην κάνεις ανούσιες ενέργειες, όπως να μιλάς, να κάνεις άσκοπα πράγματα, εκτός εάν αυτά σε ψυχαγωγούν. Επίσης σκέψεις που είναι αρνητικές και η ενασχόληση μαζί τους δεν σου προσφέρει και δεν προσφέρει κάτι ουσιαστικό, πρέπει να τις αποφεύγεις.\nΘετικές, ουσιαστικές ενέργειες και σκέψεις.\nΝα τρως να ξεκουράζεσαι και να κοιμάσαι καλά και σωματική άσκηση με μέτρο θα σε κρατά υγιεί στο σώμα και στο πνεύμα.\nΥπάρχει ένα ανασταλτικό συναίσθημα που λέγεται φόβος, είναι ένας φυσικός μηχανισμός που υπάρχει σε όλα τα πλάσμα και αφορά τον φόβο του πόνου και του θανάτου, το απεχθές αλλά φυσικό επακόλουθο της ζωής, το οποίο είναι πιο ανεπτυγμένο στα κοινωνικά πλάσμα όπως οι άνθρωποι, διότι δεν μπορούν μόνα τους να επιβιώσουν παρά μόνο μέσα από την ομάδα τους και το κοινωνικό σύνολο. Ο φόβος μουδιάζει, ακινητοποιεί, δημιουργεί πανικό και ότι άλλο χειρότερο μπορεί να φανταστεί κάποιο άτομο.\nΕάν ακολουθείς όλους τους άλλους επτά τρόπους τότε αυτό το συναίσθημα θα ελαχιστοποιηθεί.\nΔεν είσαι μόνο σου σε αυτόν τον πλανήτη, είσαι συγκάτοικος με όλα τα άλλα πλάσματα, που και αυτά προσπαθούν να ζήσουν και να επιβιώσουν όπως εσύ. Όλα τους είναι προγραμματισμένα να είναι τροφή το ένα στο άλλο, όχι από πρόθεση αλλά γιατί αυτό τους έχει ορίσει η Φύση. Εάν συνειδητοποιήσεις αυτόν το μηχανισμό ίσως και να αλλάξεις στάση στον τρόπο που συμπεριφέρεσαι στο φυσικό σου περιβάλλον και τα πλάσματα του.\nΟι παραπάνω τρόποι συμπεριφοράς έχουν καθολική εφαρμογή σε όλες τις κοινωνίες των ανθρώπων και είναι ανεξάρτητοι από θρησκευτικές πεποιθήσεις, δόγματα και ιδεολογίες.\nΜε τους 9 τρόπους συμπεριφοράς, οι άνθρωποι γίνονται περισσότερο αυτό που είναι, ΑΝΘΡΩΠΟΙ, το ον που ξεχώρισε στον Φυσικό κόσμο έχοντας αυτά τα ξεχωριστά χαρακτηριστικά.\nΓια να γίνει συνειδητό το νόημά τους πρέπει να αναγνωστούν αρκετές φορές, κάτι που είναι ο βασικός κανόνας σε αυτό που αποκαλούμε μελέτη.\nΌλα στην ζωή έχουν κόστος\nBy panpan On 12:46 AM In Θέματα panpan\nΌλα στην ζωή έχουν κόστος, εφόσον οι περισσότερες πτυχές της ζωής μας σχετίζονται με αυτό που ονομάζουμε οικονομία, το οποίο μεταφράζεται σε χρήμα.\nΣτις σύγχρονες κοινωνίες το χρήμα είναι η απόλυτη έννοια του κόστους, μιας και εφόσον ότι κάνουν οι άνθρωποι άμεσα ή έμμεσα έχει να κάνει με το χρήμα.\nΤο χρήμα έχει γίνει ένα από τα πιο σημαντικά πράγματα στην ζωή μας, πολλές φορές να θεωρείτε από εμάς τους ίδιους τόσο σημαντικό, ώστε να παραβλέπουμε ακόμα και επιπτώσεις που έχουν δραστηριότητες απόκτησής του για την υγεία μας.\nΗ Υγεία που λέμε ότι είναι το πιο σημαντικό στοιχείο της ζωής μας, πάρα πολλές φορές δεν την προσέχουμε γιατί θεωρούμε ότι η υγεία είναι κάτι δεδομένο που πάντα την έχουμε και μόνο όταν κάτι δεν πάει καλά, της δίνουμε σημασία και την προσέχουμε.\nΟι εργασίες ή δουλειές που κάνουμε, εκτός ότι έχει κάποιο οικονομικό κόστος η διεκπεραίωσή τους, διότι θα χρησιμοποιήσουμε υποδομές, εργαλεία, θα δαπανήσουμε και προσωπική ενέργεια η οποία μεταφράζεται σε αυτό που λέμε κούραση. Η κούραση είναι σημαντικότατος παράγοντας για την καλή κατάσταση της υγείας μας, όπου υπερβολική κούραση μας φθείρει, γι’ αυτό επίσης λέμε ο καλός ύπνος και η ξεκούραση βοηθάνε στην διατήρηση της καλής υγείας.\nΗ σωματική υγεία δεν είναι το μόνο σημαντικό, υπάρχει και η ψυχική υγεία που δεν είναι εμφανής, αλλά οι επιπτώσεις που έχουν οι ψυχολογικές πιέσεις στην ζωή μας, πάμπολλες φορές εκδηλώνονται ως σωματικές επιδεινώνοντας ήδη προϋπάρχουσες ευαισθησίες. Συνέπειες π,χ αυτού που αποκαλούμε άγχος είναι τα καρδιακά και εγκεφαλικά επεισόδια.\nΚόστος δεν υπάρχει μόνο στα αγαθά, τις υπηρεσίες και στην υγεία μας, κόστος υπάρχει και στον χρόνο, το αγαθό αυτό που είναι τόσο πολύτιμο, του οποίου το τίμημα είναι ανυπολόγιστο, διότι ο χρόνος μπορεί να αγοράζεται αλλά ποτέ δεν γυρνάει πίσω.\nΟ χρόνος είναι η πιο παρεξηγημένη και παραμελημένη έννοια, αλλά ταυτόχρονα ο χρόνος είναι αυτός που καθορίζει την πορεία, δραστηριότητες, αλλαγές και όλη μας την ζωή, από παιδί, μεσήλικας, ηλικιωμένος.\nΌλα στην ζωή έχουν κόστος οικονομικό, στην υγεία μας στο πως ξοδεύουμε και αξιοποιούμε τον χρόνο μας. Όμως εφόσον είμαστε καλά στην υγεία μας σε πάρα πολλά ζητήματα το τι θα κάνουμε είναι θέμα επιλογών, δικαιολογίες να μην κάνουμε κάτι άφθονες, όμως το κόστος ανά πάσα στιγμή είναι εκεί και οι επιλογές στο τι θα πράξουμε δικές μας.\nBy panpan On 11:20 PM\nBy panpan On 11:49 PM In Θέματα panpan\nΑλλά πάνω από την οικονομία και πολλές άλλες ανθρώπινες αρχές, είναι η Δικαιοσύνη. Η Δικαιοσύνη είναι μία από τις σημαντικότερες αρχές του ανθρώπου και η αρετή του πολιτισμού του. Η Δικαιοσύνη είναι ο δεσμός για να διατηρηθεί η κοινωνία σε τάξη, με ειρήνη και ευημερία.\nΟι κατωτέρω κανόνες και μέτρα είναι για να εξυπηρετούν την οικονομία της κοινωνίας και όχι εναντίον της.\nΗ οικονομία ως εργαλείο της ανθρώπινης ανάπτυξης πρέπει να συμμορφώνεται με ορισμένους κανόνες, όπου ο στόχος τους είναι να καταστήσει την οικονομία βιώσιμη, ευέλικτη, πρακτική και αποδεκτή από όλα τα άτομα και τις κοινωνίες τους.\nΤο κίνητρο της οικονομίας για την ανάπτυξή μας είναι το κέρδος όπου είναι και ο κύριος στόχος μας. Το κέρδος στις μέρες μας σημαίνει χρήμα και αυτός είναι ο αντικειμενικός σκοπός μας.\nΜία από τις δυσλειτουργίες της οικονομίας είναι η απληστία, όπου δεν είναι ακριβώς λάθος της οικονομίας, αλλά δικό μας. Η απληστία είναι μια ανθρώπινη στάση που στο τέλος οδηγεί σε συγκρούσεις και ταραχές.\nΓια πολλούς λόγους και κυρίως λόγω της ανθρώπινης απληστίας, το Κράτος είναι ο Οργανισμός που πρέπει να θέσει κανόνες για όλες τις λειτουργίες του Κράτους και ιδιαίτερα για την οικονομία.\nΤο Κράτος είναι ο παράγοντας που εγγυάται την ομαλή λειτουργία και την ισορροπία των μελών της κοινωνίας του.\nΥπάρχουν τρεις βασικοί κανόνες που κάθε Κράτος και Κοινωνία πρέπει να έχει και εννέα συμπληρωματικούς\n1- Ο πρώτος κανόνας για να κρατήσει την οικονομία βιώσιμη, οφείλει να εφαρμόσει ένα ορισμένο βασικό εισόδημα για όλα τα μέλη της κοινωνίας. Αυτό το εισόδημα πρέπει να είναι αρκετό για τροφή, στέγη (που μοιράζεται μαζί με άλλους ανθρώπους ως κίνητρο πίεσης για ατομική ελευθερία), το κόστος των βασικών λογαριασμών (ενέργεια, internet, τηλέφωνο), τον απαραίτητο ρουχισμό.\nΤο βασικό εισόδημα είναι σημαντικός παράγοντας για να διατηρηθεί η οικονομία σε κάποιο επίπεδο και η κοινωνία να διατηρήσει την ηρεμία, την ειρήνη και την ευημερία.\nΤο βασικό εισόδημα έχει το πλεονέκτημα να ρυθμίζει και να κυκλοφορεί την οικονομία της κοινωνίας.\nΤο βασικό εισόδημα δεν θα πρέπει να σχετιστεί με καμιά μορφή κρατικής εργασίας γιατί θα έρθει σε αντιπαράθεση με την ιδιωτική εργασία η οποία είναι και ο αντικειμενικός σκοπός.\n2- Ο δεύτερος κανόνας είναι να παρέχει μια βασική υγειονομική περίθαλψη σε όλα τα μέλη της κοινωνίας. Αυτό μπορεί να γίνει με την παροχή οικονομικών πόρων στις κρατικές και ιδιωτικές υποδομές που στοχεύουν στην παροχή υγειονομικής βοήθειας.\nΗ υγεία είναι το πιο βασικό στοιχείο μετά την τροφή, όπου δίνει στην κοινωνία την αίσθηση της ασφάλειας. Διατηρώντας υγιεί όλα τα μέλη της κοινωνίας μπορούν να έχουν τα καλύτερα αποτελέσματα τόσο ο κρατικός, όσο και ο ιδιωτικός τομέας.\nΜια καθολική κάρτα υγείας για κάθε πολίτη μπορεί να είναι ένα ευέλικτο εργαλείο. Με αυτή την κάρτα ο πολίτης μπορεί να επισκεφθεί δημόσιες κλινικές και νοσοκομεία ή κλινικές και νοσοκομεία του ιδιωτικού τομέα σύμφωνα με τις ιδιότητες της κάρτας υγείας.\n3- Ο τρίτος κανόνας είναι η παροχή αποτελεσματικής εκπαίδευσης. Με τον όρο αποτελεσματική σημαίνει ότι τα μέλη της κοινωνίας όταν τελειώνουν τη βασική εκπαιδευτική περίοδο, γνωρίζουν πώς να συμπεριφέρονται κοινωνικά, πώς να λειτουργούν στην κοινωνία (έχοντας δεξιότητες γνώσεις στις νέες τεχνολογίες, βασικές γνώσεις στις υποχρεώσεις τους και τα ατομικά δικαιώματα).\nΗ εκπαίδευση είναι η πιο σημαντική προσφορά σε κάθε ανθρώπινη κοινωνία και δείχνει το επίπεδο ανάπτυξης κάθε κοινωνίας.\nΟι παραπάνω τρεις βασικοί κανόνες μπορούν να διατηρήσουν κάθε κοινωνία βιώσιμη, ειρηνική και ευημερούσα.\nΟι εννέα πρόσθετοι σημαντικοί κανόνες του Κράτους\nΗ κατοχύρωση από την κοινωνία ενός συγκεκριμένου οικονομικού επιπέδου ευημερίας, της επιτρέπει να καταβάλει προσπάθειες για τον επόμενο στόχο όπου είναι η ανάπτυξη της χώρας.\nΑυτή είναι μια πολύ κρίσιμη απόφαση για το πώς η κοινωνία θέλει να αναπτυχθεί. Η ιστορία, μας έχει αποδείξει ότι ο καλύτερος τρόπος να αναπτυχθεί η χώρα είναι μέσω του ιδιωτικού τομέα.\nΟι ΗΠΑ ήταν το πιο επιτυχημένο παράδειγμα της πρόσφατης ιστορίας μας, όχι τέλειο αλλά καλύτερο από όλα τα άλλα.\nΟ ιδιωτικός τομέας είναι η δύναμη των ατόμων που είναι η κυψέλη κάθε κοινωνίας. Εάν τα άτομα δεν έχουν κίνητρο για το κέρδος και να κερδίζουν χρήματα, τότε δεν υπάρχει κίνητρο να κάνουν κάτι που θα ωφελήσει πρώτα τον εαυτό τους και τελικά την κοινωνία η οποία και η ίδια θα επωφεληθεί από τις πράξεις τους.\nΓια να επιτευχθεί αυτό, ο εργαζόμενος πρέπει να συνδεθεί με το κέρδος. Αυτό είναι το τελικό κίνητρο για κάθε άτομο, το άτομο εργάζεται περισσότερο, παράγει περισσότερα και παίρνει περισσότερα χρήματα. Η εταιρεία κερδίζει περισσότερα χρήματα αυξάνει τα κέρδη της και κάθε μέρος είναι ευχαριστημένο από τον εργαζόμενο μέχρι την εταιρεία.\nΑυτή η κερδοφόρα λειτουργία δεν μπορεί να επιτευχθεί χωρίς τη βοήθεια του Κράτους, όπου ορίζει τους ακόλουθους κανόνες.\n4- Ο τέταρτος κανόνας είναι ότι το Κράτος πρέπει να παρέχει τις σημαντικές υποδομές, δρόμους, θαλάσσιους δρόμους, τρένα, μεταφορές, επικοινωνία - internet, νοσοκομεία, σχολεία και δημόσια κτίρια, ώστε να αναπτυχθεί σωστά.\n5- Ο πέμπτος κανόνας είναι η απελευθέρωση των εταιρειών/επιχειρήσεων από το φορτίο δυσλειτουργίας της ασφάλισης. Οι εταιρείες/επιχειρήσεις δεν πρέπει να είναι απασχολημένες με την ασφάλιση, αλλά να είναι απασχολημένες με τη λειτουργία τους, η οποία δεν είναι άλλη από τις επιχειρήσεις ή τις υπηρεσίες, ή ότι άλλο έχουν ως δραστηριότητα.\nΟι εταιρείες/επιχειρήσεις δεν χρειάζεται να πληρώνουν χρήματα στους εργαζόμενους για ασφάλιση, αυτό το κάνει το Κράτος παρέχοντας βασική ασφάλιση με τον 2ο βασικό κανόνα. Οι εργαζόμενοι μπορούν να έχουν καλύτερο επίπεδο ασφάλισης από το βασικό, πληρώνοντας ένα επιπλέον χρηματικό ποσό από αυτό που κερδίζουν μέσω της εργασίας τους.\nΕργάζονται, έχουν περισσότερα χρήματα από το βασικό εισόδημα και καλύτερη ασφάλιση, δεν εργάζονται δεν έχουν τα επιπλέον.\n6- Ο έκτος κανόνας είναι να συνδεθεί τον βασικό εισόδημα του 1ου κανόνα με τον μισθό των εταιρειών/επιχειρήσεων. Οι εταιρείες/επιχειρήσεις δίνουν μόνο ένα επιπλέον ποσό πάνω από το βασικό εισόδημα όπου το ποσό αυτό έχει συμφωνηθεί με τον εργαζόμενο. Αυτό σημαίνει ότι ο εργαζόμενος παίρνει πάντα το βασικό εισόδημα από το Κράτος και λαμβάνει τον πρόσθετο μισθό αναλόγως τι συμφωνία έχει με την εταιρεία.\n7- Ο έβδομος κανόνας συνδέεται με τον 6ο κανόνα και το Κράτος πρέπει να εφαρμόζει επίπεδα όπου η εργασία είναι πιο ευέλικτη. Αυτό σημαίνει ότι η χρονική σύμβαση του εργαζομένου με την εταιρεία είναι καθορισμένη μεταξύ τους. Ο εργαζόμενος δεν χρειάζεται να ανησυχεί εάν χάσει τη δουλειά του ότι θα μείνει στο δρόμο χωρίς προστασία χάρη στους 1ο και 2ο βασικούς κανόνες, αλλά να ξέρει αν χάσει την εργασία του, θα χάσει το επίπεδο ευημερίας που έχει πετύχει μέσω της εργασίας του. Οι εταιρείες/επιχειρήσεις είναι ελεύθερες να συνάπτουν συμβάσεις ανάλογα με τις ανάγκες τους και να προσφέρουν μισθούς που μπορούν να προσελκύουν τους εργαζόμενους.\n8 - Ο όγδοος κανόνας που πρέπει να εφαρμόσει το Κράτος είναι οι Φόροι να είναι λογικοί ώστε να κάνουν την οικονομία ευέλικτη και λειτουργική. Ο φόρος εισοδήματος, ο φόρος επί των κερδών και ο φόρος ΦΠΑ πρέπει να έχουν ισορροπία. Ένας καθολικός φόρος 10% του φόρου εισοδήματος, του φόρου κέρδους και του φόρου ΦΠΑ, θα κάνει την οικονομία, το Κράτος και την κοινωνία να ευδοκιμήσει.\n9- Ο ένατος κανόνας είναι ο πιο αμφιλεγόμενος, αλλά σήμερα έχει την τάση να εφαρμόζεται. Αυτό είναι το ηλεκτρονικό νόμισμα. Με το ηλεκτρονικό νόμισμα όλοι οι φόροι μπορούν να καταβληθούν αμέσως. Τη στιγμή που υπάρχει μια συναλλαγή νομίσματος, κάθε φόρος μπορεί να πληρωθεί άμεσα και αυτόματα.\nΤο Ηλεκτρονικό Νόμισμα από την μεριά του Κράτους και της κοινωνίας εξοικονομεί χρόνο, ενέργεια και μειώνει γραφειοκρατία, διαφθορά και εγκληματικότητα.\nΓια να εφαρμόσει το ηλεκτρονικό νόμισμα, η χώρα πρέπει να εργαστεί στις απαραίτητες υποδομές. Φαίνεται ένα τεράστιο κόστος αλλά το αποτέλεσμα είναι άμεσο και μπορεί να φανεί από την άμεση σωστή λειτουργία της οικονομίας και της κοινωνίας. Το ηλεκτρονικό νόμισμα παρέχει ταχύτητα και ελαχιστοποιεί τα εμπόδια.\n10- Ο δέκατος κανόνας είναι ο κανόνας όπου όχι μόνο η οικονομία, αλλά ολόκληρη η κοινωνία ωφελείται. Η Ηλεκτρονική Διακυβέρνηση είναι το μέλλον κάθε Κράτους, όπου όλες οι υπηρεσίες του Κράτους και γενικά της γραφειοκρατίας μπορούν να εφαρμοστούν ηλεκτρονικά. Εξυπηρετεί εξοικονόμηση χρόνου, ενέργειας και ανθρώπινου δυναμικού για άλλες χρήσιμες λειτουργίες του Κράτους και της κοινωνίας.\n11- Ο ενδέκατος κανόνας είναι οι νόμοι να είναι απλοί, πρακτικοί και λειτουργικοί. Νόμοι που εφαρμόζουν τη δικαιοσύνη για να διατηρηθεί η ισορροπία της οικονομίας και η κοινωνία σε ειρήνη και ευημερία. Απλοί νόμοι ώστε να είναι κατανοητοί από όλους, να είναι πρακτικοί, καθημερινά χρήσιμοι και να είναι λειτουργικοί ώστε να εφαρμόζονται εύκολα με την ελάχιστη προσπάθεια.\n12- Ο δωδέκατος κανόνας είναι η Ηλεκτρονική Κυβέρνηση, όπου όλες οι λειτουργίες της κυβέρνησης και των επαρχιών της χώρας μπορούν να γίνουν αντιληπτές από όλους σε κάθε στιγμή από την ιδιωτική οθόνη. Εξαίρεση από τον κανόνα αυτό, να αποκλειστούν μόνο οι λειτουργίες που είναι σημαντικές για την Εθνική Ασφάλεια και την Τάξη του Κράτους.\nΜε την ηλεκτρονική κυβέρνηση οι βουλευτές της κυβέρνησης δεν χρειάζεται να συγκεντρώνονται όλη την ώρα, αλλά μόνο σε πολύ λίγες και συγκεκριμένες στιγμές της λειτουργίας τους ως εκπρόσωποι του λαού. Τώρα η τεχνολογία δίνει τη δυνατότητα επικοινωνίας και λήψης πολλών αποφάσεων από απόσταση. Έτσι οι ψηφοφορίες μπορούν να γίνουν σε συγκεκριμένη χρονική διάρκεια στον χρόνο επιλογής του κάθε βουλευτή.\nΗ Ηλεκτρονική Κυβέρνηση σημαίνει ευέλικτη, πρακτική και οικονομική διαχείριση του Κράτους.\nΌλοι οι Φυσικοί νόμοι έχουν σκοπό να εξυπηρετήσουν την ισορροπία του Φυσικού κόσμου, γι' αυτό και οι ανθρώπινοι νόμοι πρέπει να ακολουθούν τους Φυσικούς νόμους ώστε να προσπαθήσουν να υπηρετήσουν τον Λαό και το Φυσικό περιβάλλον τους.\nΜε αντίθετη ροή, οι δωδέκα κανόνες θα μπορούσαν να περιγραφούν ως εξής:\n12- Ηλεκτρονική Κυβέρνηση που θα εξυπηρετεί ευέλικτα, πρακτικά και οικονομικά τους πολίτες με,\n11- Νόμους λιτούς, απλούς, πρακτικούς και λειτουργικούς, εφαρμόζοντας την,\n10- Ηλεκτρονική Διακυβέρνηση όπου εξοικονομεί χρόνο, ενέργεια και ανθρώπινο δυναμικό για άλλες χρήσιμες λειτουργίες της κοινωνίας.\nΕπειδή η οικονομία είναι η πιο βασική μας δραστηριότητα το,\n9- Ηλεκτρονικό Νόμισμα πρέπει να εφαρμόζεται εφόσον εξοικονομεί χρόνο, ενέργεια και μειώνει γραφειοκρατία, διαφθορά και εγκληματικότητα.\nΑπαραίτητοι για την καλή λειτουργία του Κράτους είναι,\n8- οι Φόροι, ο φόρος εισοδήματος, ο φόρος επί των κερδών και ο φόρος ΦΠΑ, ότι πρέπει να έχουν ισορροπία. Ένας καθολικός φόρος 10% του φόρου εισοδήματος, του φόρου κέρδους και του φόρου ΦΠΑ, θα κάνει την οικονομία να ευδοκιμήσει.\nΟικονομία δεν είναι μόνο οι φόροι αλλά οι εταιρείες/επιχειρήσεις και τα άτομα που δημιουργούν το κέρδος ώστε να φορολογούνται γι 'αυτό,\n7 - Οι εταιρείες/επιχειρήσεις είναι ελεύθερες να συνάπτουν συμβάσεις ανάλογα με τις ανάγκες τους και να προσφέρουν μισθούς που μπορούν να προσελκύσουν τους εργαζόμενους ώστε ο εργαζόμενος δεν χρειάζεται να ανησυχεί εάν χάσει τη δουλειά του ότι θα μείνει στο δρόμο χωρίς προστασία χάρη στους 1ο και 2ο βασικούς κανόνες, αλλά να ξέρει αν χάσει την εργασία του, θα χάσει το επίπεδο ευημερίας που έχει πετύχει μέσω της εργασίας του.\nΗ ευελιξία της οικονομίας σημαίνει ότι έχει τρόπους για να επιτευχθεί αυτό και μπορεί να γίνει με το να,\n6- συνδεθεί το βασικό εισόδημα του 1ου κανόνα με τον μισθό των εταιρειών/επιχειρήσεων. Οι εταιρείες/επιχειρήσεις δίνουν μόνο ένα επιπλέον ποσό πάνω από το βασικό εισόδημα όπου το ποσό αυτό έχει συμφωνηθεί με τον εργαζόμενο. Αυτό σημαίνει ότι ο εργαζόμενος παίρνει πάντα το βασικό εισόδημα από το Κράτος και λαμβάνει τον πρόσθετο μισθό αναλόγως τι συμφωνία έχει με την εταιρεία.\nΕυέλικτη οικονομία είναι μόνο εάν,\n5- απελευθερωθούν οι εταιρείες/επιχειρήσεις από το φορτίο δυσλειτουργίας της ασφάλισης. Οι εταιρείες/επιχειρήσεις δεν πρέπει να είναι απασχολημένες με την ασφάλιση, αλλά να είναι απασχολημένες με τη λειτουργία τους, η οποία δεν είναι άλλη από τις επιχειρήσεις ή τις υπηρεσίες, ή ότι άλλο έχουν ως δραστηριότητα.\nΔεν μπορεί να υπάρχει οικονομία και ιδιαίτερα ευέλικτη οικονομία, ακόμα και για μια κανονική πολιτεία, εάν δεν διαθέτει,\n4- σημαντικές υποδομές, δρόμους, θαλάσσιους δρόμους, τρένα, μεταφορές, επικοινωνία - internet, νοσοκομεία, σχολεία και δημόσια κτίρια, ώστε να αναπτυχθεί σωστά.\nΤο Κράτος δεν θα μπορούσε να λειτουργήσει ισορροπημένα χωρίς:\n3- παροχή αποτελεσματικής εκπαίδευσης. Με τον όρο αποτελεσματική σημαίνει ότι τα μέλη της κοινωνίας όταν τελειώνουν τη βασική εκπαιδευτική περίοδο, γνωρίζουν πώς να συμπεριφέρονται κοινωνικά, πώς να λειτουργούν στην κοινωνία (έχοντας δεξιότητες γνώσεις στις νέες τεχνολογίες, βασικές γνώσεις στις υποχρεώσεις τους και τα ατομικά δικαιώματα).\n2- να παρέχει μια βασική υγειονομική περίθαλψη σε όλα τα μέλη της κοινωνίας. Αυτό μπορεί να γίνει με την παροχή οικονομικών πόρων στις κρατικές και ιδιωτικές υποδομές που στοχεύουν στην παροχή υγειονομικής βοήθειας.\n1- Για να διατηρηθεί η οικονομία βιώσιμη οφείλει να εφαρμόσει ένα ορισμένο βασικό εισόδημα για όλα τα μέλη της κοινωνίας. Αυτό το εισόδημα πρέπει να είναι αρκετό για τροφή, στέγη (που μοιράζεται μαζί με άλλους ανθρώπους ως κίνητρο πίεσης για ατομική ελευθερία), το κόστος των βασικών λογαριασμών (ενέργεια, internet, τηλέφωνο), τον απαραίτητο ρουχισμό.\nΌλοι οι παραπάνω κανόνες μπορούν να διατηρήσουν οποιαδήποτε κοινωνία βιώσιμη, ειρηνική και ευημερούσα και να συνεισφέρουν σε έναν κόσμο όπου η δικαιοσύνη, η ειρήνη και η ευημερία θα κυριαρχήσουν στο ανθρώπινο είδος.\nΤρόποι συμπεριφοράς που κάθε κοινωνία πρέπει να δι...


Beelink GT-R: Το ΕΠΙΚΟ mini-PC (Ryzen 5 3550H/Radeon Vega 8) και σε Barebone με 324€ από Τσεχία!! - Angroid.gr Beelink GT-R: Το ΕΠΙΚΟ mini-PC (Ryzen 5 3550H/Radeon Vega 8) και σε Barebone με 324€ από Τσεχία!! - Angroid.gr\nΑρχικήΠροσφορέςMini PC / TV BoxBeelink GT-R: Το ΕΠΙΚΟ mini-PC (Ryzen 5 3550H/Radeon Vega 8) και σε...\nΠροσφορέςMini PC / TV BoxΠρώτη εμφάνιση\nBeelink GT-R: Το ΕΠΙΚΟ mini-PC (Ryzen 5 3550H/Radeon Vega 8) και σε Barebone με 324€ από Τσεχία!!\nBeelink GT-R 3.7Ghz AMD Ryzen 5 3550H Radeon Vega 8 Graphics 1200MHz WiFi 6 bluetooth 4.2 4K...\nΗ Beelink έγινε κατα βάση γνωστή για τα εξαιρετικά της TV Box, αλλα το GT-R Pro είναι ένας πολύ καλός λόγος να γίνει πασίγνωστη και στα Mini PC.\nΠαρότι έχει διαστάσεις 16.80 x 12.00 x 4.70 cm και βάρος μόλις 1.25 κιλά, το Beelink GT-R PRO είναι ένα πραγματικό τέρας επιδόσεων, αφού τόσο από hardware όσο και από συνδεσιμότητα είναι κο-ρυ-φή.\nΜέσα στο πολύ μικρό σκαρί του, θα βρείτε τον οκταπύρηνο AMD Ryzen 5 3550Η στα 3.7Ghz με την Radeon Vega 8 για τα γραφικά.\nΑυτά και μόνο αυτά, αφού εδώ σας έχουμε την barebone έκδοση που σημαίνει ότι εσείς θα του βάλετε όση RAM θέλετε και το σκληρό που επιθυμείτε.\nΕπιπλέον, η Barebone έκδοση δεν έχει Windows. Είναι προφανές, αφού δεν έχει δίσκο, αλλά ας το επισημάνουμε καλού-κακού.\nΚάτω απο το καπάκι του, έχει 3 χάλκινους σωλήνες και δύο αθόρυβα ανεμιστηράκια που κρατούν τις θερμοκρασίες υπο έλεγχο.\nΣτην πρόσοψη του θα βρείτε 2 USB 3 θύρες, μια USB Type-C και το Power, μαζί με δύο μικρόφωνα, και ένα Clear CMOS Button.\nΣτην πλάτη γίνεται χαμός, αφου υπάρχουν 4 USB 3.0 ακόμα, 2 HDMI θύρες , μια DisplayPort και Dual Gigabit Ethernet.\nΜε λίγα λόγια το Beelink GT-R PRO έχει ΕΞΙ USB θύρες, και μπορείτε να συνδέσετε πάνω του ΤΡΕΙΣ ΟΘΟΝΕΣ.\nΔε σας φτάνουν αυτά; Βάλτε στη λίστα το WiFi 6, και το Bluetooth 4.2, ενώ στην κορυφή του έχει έναν αισθητήρα δακτυλικών αποτυπωμάτων , με ανεξάρτητο Chip ασφαλείας, που μπορεί να ασφαλίσει τα δεδομένα σας.\nTo GT-R Pro, δεν είναι απλά Desktop replacement, αλλά ένα πραγματικά ΠΟΛΥ ΔΥΝΑΤΟ μηχάνημα, σε μικροσκοπικό μέγεθος!\nΜπορείτε να βρείτε το Beelink GT-R PRO στην Τσέχικη αποθήκη του Banggood, και μάλιστα σε αρκετά καλή προσφορά, με 324€ τελική τιμή!\nBeelink GT-R AMD Ryzen5 3550H Mini PC\nΣας φαίνονται πολλά; Για ξαναδιαβάστε με προσοχή.\nΑποκτήστε το με 324€ από το Banggood\nΙστορικό τιμών για Beelink GT-R 3.7Ghz AMD Ryzen 5 3550H Radeon Vega 8 Graphics 1200MHz WiFi 6 bluetooth 4.2 4K...\nΤρέχουσα τιμή €324,00 Ιούν 1, 2021\nΥψηλότερη τιμή €324,00 Ιούν 9, 2021\nΙστορικό χαμηλό €322,40 Ιούν 1, 2021\nΑπό Ιούν 1, 2021\n€324,00 Ιούν 9, 2021\n€322,40 Ιούν 1, 2021\nΠροσθέστε ειδοποίηση για Beelink GT-R 3.7Ghz AMD Ryzen 5 3550H Radeon Vega 8 Graphics 1200MHz WiFi 6 bluetooth 4.2 4K... - €324,00\nXiaomi RedmiBook Pro 14 2021 (Ryzen R5-5500U/ Vega 7/16GB/512GB): Πάλι με AMD αλλά λίγο πιο αδύναμο laptop (και πιο οικονομικό) στα 723€!\nNikos Ber - Ιούν 12, 2021\nBlitzwolf BW-HL4 : Νέα γενιά IP67 ρολογιών της Blitzwolf, με Bluetooth Call, αυτονομία 7 ημερών και οθόνη 1.3″ με 40.9€\nAggelos Pap - Ιούν 12, 2021\nBlitzWolf BW-FYE11: Τα 11ης γενιάς best-seller TWS ακουστικά της BW έχουν AANC και κοστίζουν 49,1€ με PDM!!\nBlitzWolf BW-SS9 : Smart διακόπτες φώτων, γυάλινη επιφάνεια, οπίσθιο φωτισμό και συμβατότητα με Tuya App για Smart Home λειτουργίες!\nAggelos Pap - Ιούν 11, 2021\nΚινήσου ηλεκτρικά! Πατίνια και ποδήλατα για όλα τα γούστα και δωρεάν μεταφορά απο Ευρώπη!!\nDeerma CM1910 : Συσκευή αποστείρωσης και καθαρισμού στρωμάτων και όχι μόνο, με ειδικότητα στα ακάρεα!


Ο κατ’εξοχήν υπεύθυνος για την αχρείαστη σφαγή των συντάξεων, απείλησε ότι αν υπάρχει διάταξη για περικοπή συντάξεων θα παραιτηθεί! Τέτοια υποκρισία & θέατρο! | sifnaiko-fos\nHome / Αρθρογραφία / Απόψεις / Ο κατ’εξοχήν υπεύθυνος για την αχρείαστη σφαγή των συντάξεων, απείλησε ότι αν υπάρχει διάταξη για περικοπή συντάξεων θα παραιτηθεί! Τέτοια υποκρισία & θέατρο!\nΟ κατ’εξοχήν υπεύθυνος για την αχρείαστη σφαγή των συντάξεων, απείλησε ότι αν υπάρχει διάταξη για περικοπή συντάξεων θα παραιτηθεί! Τέτοια υποκρισία & θέατρο!\nΤο ένα πρόβλημα είναι το πολυνομοσχέδιο του ΣΥΡΙΖΑ, που γονατίζει οικονομικά την ελληνική κοινωνία για τα επόμενα τουλάχιστον 15 χρόνια. Το άλλο πρόβλημα είναι οι αρχιψεύτες που έχουν συμμετάσχει σ’αυτή τη σφαγή και την αρνούνται! Το τρίτο είναι η ανθρώπινη βλακεία.\nΣ’αυτό το σκηνικό, ο παραπάνω Πετρόπουλος έφτασε στο σημείο να πουλάει χτες ξεδιάντροπα παραμύθια για πρόθεση απάλυνσης των περικοπών στις συντάξεις και για θεαματική… αύξηση για όσους κατέβαλαν μεγαλύτερες εισφορές και έχουν περισσότερα χρόνια ασφάλισης!\nTags ανθρώπινη βλακεία Γ. Παπαδόπουλος- Τετράδης περικοπή συντάξεων πολυνομοσχέδιο του ΣΥΡΙΖΑ πρόγραμμα σφαγής\nPrevious Τριήμερες Εκδηλώσεις με την ευκαιρία της Ανακήρυξης του δρ. Φρίντριχ Χρίστοφ Βάγκνερ σε Επίτιμο Δημότη Σίφνου / 3-day Program on the occasion of Declaring Dr. Friedrich Christof Wagner an Honorary Resident of Sifnos (13-15/6)\nNext Δεξιά – Αριστερά; Τι είναι αυτό;


Μεταμεσονύχτιοι "Δανειστές" στην Αγγλικανική Εκκλησία - Fosonline\nΠαρασκευή, 12 Απριλίου 2019 17:54\nΣε ένα υποβλητικό περιβάλλον, στην αγγλικανική εκκλησία της Αθήνας , εκτυλίσσεται το αυτοβιογραφικό έργο του Στρίντμπεργκ «Οι Δανειστές», με εκπληκτική ερμηνεία της Ειρήνης Δράκου.\nΟ συγγραφέας έχει τοποθετήσει τους ήρωες του σ’ ένα δεδομένο περιβάλλον, στο σαλόνι ενός ξενοδοχείου σε τόπο παραθερισμού και παρακολουθεί πως θα αντιδράσουν. Τα πρόσωπα, ένα ζευγάρι καλλιτεχνών, ο άντρας ζωγράφος η γυναίκα συγγραφέας. Κατά την απουσία της γυναίκας σε μια εκδρομή ο άντρας της βρίσκεται μόνος στο σαλόνι του ξενοδοχείου, ερωτευμένος και κυριευμένος από τη δύναμη της γυναίκας του αποτυπώνει συνεχώς τη μορφή της.\nΕκεί τον βρίσκει ο πρώην άντρας της που η γυναίκα τον είχε παρατήσει χρόνια πριν για το ζωγράφο και εκμεταλλευόμενος την απουσία της προσποιείται κάποιον ξένο. Κατά τη συνάντηση των δύο αντρών, νυν και πρώην, το πορτραίτο εξελίσσεται σε γλυπτό. Το γλυπτό παραμορφώνεται. Μαζί του και το ερωτικό ιδεώδες του ζωγράφου το οποίο σκορπά θριαμβικά σαν θρυμματισμένη φωτογραφία ο εκδικητής επισκέπτης στα πόδια της γυναίκας κατά την επιστροφή της. Οι τρεις ήρωες δε θα συναντηθούν μαζί ποτέ παρά μόνο στο τέλος, αλλά τότε είναι μάλλον αργά.\nΣτον δύσκολο από ακουστικής άποψης χώρο, ανταποκρίνονται καλύτερα η Ειρήνη Δράκου που δίνει ρεσιτάλ ερμηνείας με έξοχη κίνηση (απόφοιτος του Τμήματος Φυσικής Αγωγής και Αθλητισμού του Πανεπιστημίου Αθηνών) και ο εξίσου καθηλωτικός Νίκος Καμώντος που έχει το ρόλο του «διαβόλου». Μπαίνει στο μυαλό του νυν συζύγου και το καθοδηγεί εκεί που θέλει, ενώ αργότερα παίζει τον ίδιο ρόλο και στην πρώην γυναίκα του, διαλύοντας το γάμο τους. Συγκλονιστικό ως γνωστόν το κείμενο του Στρίνμπεργκ, σε έξοχη μετάφραση της Έρης Κύργια.\nΠροτιμήστε τη μεταμεσονύχτια παράσταση, για να ενσωματωθείτε καλύτερα στη μυσταγωγία της παράστασης.


La Casa de Papel: Πρωταγωνιστής απολαμβάνει διακοπές στην Ελλάδα (photos) - Dokari.gr\nLa Casa de Papel: Πρωταγωνιστής απολαμβάνει διακοπές στην Ελλάδα (photos)\nΑπολαμβάνει τον ελληνικό ήλιο.\nΣτην χώρα μας βρίσκεται εδώ και μερικές μέρες διάσημος Ισπανός ηθοποιός, ο οποίος έχει πρωταγωνιστικό ρόλο στην σειρά που έχει καταφέρει να τρελάνει τους τηλεθεατές σ’ όλον τον κόσμο. Βέβαια, ο ρόλος του στο «La Casa de Papel» δεν είναι και από τους αγαπημένους.\nΦυσικά και αναφερόμαστε στον τηλεοπτικό «Αρτουρίτο» της ισπανικής σειράς του Netflix, κατά κόσμον Ενρίκε Άρτσε, ο οποίος έφτασε αρχικά στην Αθήνα, όπου επισκέφτηκε τον Παρθενώνα και στην συνέχεια αναχώρησε για την Φολέγανδρο.\nΜαζί του, ο Αρτούρο Ρομάν του «Casa de Papel» έχει την συντροφιά της Μαριάν Ζάπικο, που είναι κι αυτή ηθοποιός και την οποία παρουσιάζει ως φίλη του. Πάντως, ο Ενρίκε Άρτσε εμφανίζεται… ερωτευμένος με τις ομορφιές της Ελλάδας και για τον λόγο αυτό, έχει… γεμίσει τον προσωπικό του λογαριασμό στο Instagram με φωτογραφίες και βίντεο.\nΜάλιστα, σ’ ένα από τα τελευταία του ποσταρίσματα, ο «Αρτουρίτο» εμφανίζεται δίπλα σε μία γιαγιά, την οποία αναφέρει ως το πρόσωπο διάσημης διαφήμισης στο εξωτερικό, ενώ σ’ ένα άλλο, έχει…καβαλήσει μία «γουρούνα» και… οργώνει τους δρόμους.


Panathinaikos Water Polo Club: Στα ίσια η μάχη με την βουλιαγμένη για τα Τρίφυλλα Υποβρύχια!\nΣτα ίσια η μάχη με την βουλιαγμένη για τα Τρίφυλλα Υποβρύχια!\nΜε τον κόσμο του στο πλευρό του, ο Παναθηναϊκός θα μπορούσε να πάρει ακόμα και τη νίκη στο ντέρμπι της 7ης αγωνιστικής με τη Βουλιαγμένη, που έληξε ωστόσο ισόπαλο με 9-9 στο Ιλίσιο κολυμβητήριο.\nΟι φίλοι του Τριφυλλιού δημιούργησαν φοβερή ατμόσφαιρα και δεν σταμάτησαν λεπτό να εμψυχώνουν τους παίκτες του Λούδη. Η αναμέτρηση ήταν συγκλονιστική με εναλλαγές στο σκορ. Ο Παναθηναϊκός βρέθηκε πίσω 8-9 στα 3.55 πριν τη λήξη, αλλά δεν είχε πει την τελευταία λέξη! Στο 1.57 πριν το φινάλε, ο Αργύρης Θεοδωρόπουλος ισοφάρισε σε 9-9 σε ένα ματς γεμάτο συγκινήσεις.\nΜετά το τέλος του αγώνα αποβλήθηκε με κόκκινη κάρτα ο τερματοφύλακας του ΝΟΒ Κώστας Τσαλκάνης γιατί, όπως αναφέρεται στο φύλλο αγώνα, "ήρθε στη γραμματεία και διαμαρτυρήθηκε έντονα, ενώ κλώτσησε κι ένα μπουκάλι". Επίσης, μετά το τέλος του αγώνα αποβλήθηκε με κόκκινη κάρτα ο προπονητής της ομάδας της Βουλιαγμένης Τεό Λοράντος για έντονη διαμαρτυρία στη γραμματεία και στον παρατηρητή. Στο Φ.Α. γράφτηκε επίσης ότι "κολλούσαν τα χρονόμετρα συνεχώς και δημιουργούσαν προβλήματα στη διεξαγωγή του αγώνα" που καθυστέρησε να τελειώσει.\nΣε όλα τα παραπάνω, αξίζει να σημειωθεί η κόσμια στάση του κόσμου παρά τις αντιδράσεις της φιλοξενούμενης ομάδας!\nΠΑΝΑΘΗΝΑΙΚΟΣ - ΝΟ ΒΟΥΛΙΑΓΜΕΝΗΣ 9-9\nΟΚΤΑΛΕΠΤΑ: 2-3, 4-2, 2-3, 1-1\nΠΑΝΑΘΗΝΑΪΚΟΣ (Κώστας Λούδης): Χρονόπουλος, Κομάντινα 1, Κόχειλας Ν. 1, Στελλάτος, Κουρλιάφτης, Θεοδωρόπουλος 1, Παπαδόγκωνας 1, Χατζηγούλας, Αφρουδάκης Γ. 3, Σιδέρης, Δερμιτζάκης Δ. 2, Τζαβάρας, Παρασκευόπουλος, Γερακούδης, Κονταξής.\nΝΟ ΒΟΥΛΙΑΓΜΕΝΗΣ (Τεό Λοράντος): Τσαλκάνης, Μυλωνάκης 5, Γούβης, Βελώνιας, Ελμισιάν, Κουλιεράκης, Αφρουδάκης Χρ., Καρούντζος 4, Χρυσοσπάθης, Μιράλης, Τίγκας, Μασμανίδης, Ζερδεβάς, Ποταμιάνος, Αλβέρτης.\nΑναρτήθηκε από Trifoglio Verde στις 12:51 π.μ.\nΕτικέτες Α1 Πόλο Ανδρών, Panathinaikos Water Polo Club\nΤα κοράκια έπνιξαν την νίκη των Πράσινων Υποβρυχίω...\nΈτοιμα τα Πράσινα Υποβρύχια να βυθίσουν τα δικέφαλ...\nΟ πρώτος τίτλος στο πόλο και οι «πράσινοι» Μποστ\nΤο "Τρόπαιο Παναθηναϊκού" σε... πράσινα χέρια!\nΤουρνουά για τους μικρούς πολίστες!\nΣτα ίσια η μάχη με την βουλιαγμένη για τα Τρίφυλλα...\nΒουλιάξτε την Βουλιαγμένη να νιώσει το όνομα της!\nΓιώργος Αφρουδάκης: «Όρκος νίκης με την Βουλιαγμέν...\nΈνα πρότυπο κέντρο υγρού στίβου αποκλειστικά για τ...\nΤα Πράσινα Υποβρύχια προσάραξαν στα αβαθή του Φαλή...\nΕτοιμάζουν απόβαση στο Φάληρο τα Πράσινα Υποβρύχια...\nΚώστας Λούδης: «Θέλουμε να φτάσουμε στο 6Χ6 πριν α...\nΠάνος Χρονόπουλος: «Έχουμε δείξει από την αρχή του...


Λειβάδια Ανδρου: Βράχια, κύματα και αλμύρα\nΒράχια, κύματα και αλμύρα\nΗ θέα από τον Αγιο Μάμα είναι συγκλονιστική όπως και ο βοριάς που μαστιγώνει, προσέξτε τις αμασές που φτάνουν μέχρι τα βράχια. Κάποτε κάθε σπιθαμής γης ήταν εκμεταλεύσιμη στην προσπάθεια των ανθρώπων να επιβιώσουν. Το πως επιβίωναν μόνο αυτοί το γνώριζαν και δυστυχώς δεν φαίνεται μέχρι στιγμής αυτή η γνώση να έχει γονιδιακά περάσει σε εμάς μιας και τα βρώσιμα αγαθά οι περισσότεροι πιστεύουμε πως "φύονται" στα σούπερ μάρκετ. Οι πρόγονοι μας πολύ πιο πραγματιστές έσκαβαν την γεμάτη πέτρες γη.\nΑναρτήθηκε από Boul_boul στις 8:11:00 π.μ.


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: 12/21/13\nΤελικά Κύριοι πλανήτες είναι μόνο οι εσωτερικοί πλανήτες (αυτοί που είναι ανάμεσα στον Ήλιο και την Κύρια ζώνη αστεροϊδών) μαζί με τους πλανήτες Γίγαντες και χωρίς να συνηπολογίζονται οι πλανήτες Νάνοι, αν και είναι πλησιέστεροι σε μέγεθος με τους εσωτερικούς πλανήτες; Όχι; Τελικά τι ήταν πλανήτης έως το 2006 και τι ορίζετε πλανήτης χωρίς την απόλυτη πλειοψηφία της Διεθνούς Αστρονομικής Ένωσης από το 2006 και μετά;\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Σάββατο, Δεκεμβρίου 21, 2013 Δεν υπάρχουν σχόλια:\nΣύμφωνα με τον Πλατωνικό μύθο (Συμπόσιο) κάποτε υπήρχαν τρία γένη ανθρώπων, το αρσενικό, το θηλυκό και το ανδρόγυνο, ένα πλάσμα που αποτελούνταν και από τα δύο φύλα και έμοιαζε με σιαμαία δίδυμα.. Ας δούμε τα συγκεκριμένα αποσπάσματα:\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Σάββατο, Δεκεμβρίου 21, 2013 1 σχόλιο:\nΣυγκαταλέγομαι σ’ αυτά τα υπεραισιόδοξα τέκνα του διαφωτισμού τα οποία, όταν ξέσπασε η κρίση πίστευαν πως η βίαιη πλημμυρίδα των πραγματικών προβλημάτων θα μας ανάγκαζε να οργανώσουμε ένα δίχτυ ορθολογισμού εν είδει αυτοπροστασίας. Είχα κι εγώ την ψευδαίσθηση, όπως πολλοί συνομιλητές μου, ότι η κατάκτηση του δημόσιου λόγου από τις δυνάμεις του ανορθολογισμού δεν ήταν παρά μια παράπλευρη απώλεια της γενικευμένης ψυχασθένειας που είχε προκαλέσει η υπερβολική κατανάλωση αστακομακαρονάδας και χοληστερόλης στη φυλή των Καγιέν. Η αυτοπεποίθηση που δημιουργούσε η δανεική οικονομική δύναμη, την οποία δεν ξέραμε πώς να διαχειριστούμε, ήταν έλεγα, φυσικό, να οδηγήσει πολλούς από εμάς στο καθησυχαστικό συμπέρασμα πως κάποια ομάδα Εψιλον είχε αποφασίσει να πάρει στα στιβαρά της χέρια τον ελληνισμό και να τον βοηθήσει να ορθώσει το ανάστημά του απέναντι στη διεθνή των εβραιοσιωνιστών, τους μασόνους, τη λέσχη Μπίλντεμπεργκ, τον Σόρος, την Ουνία και τον Πάπα.\nMERRY CHRISTMAS AND A HAPPY NEW YEAR Από τον Chuck Norris\nΧαρακτηρίστηκε , ως το πρώτο έργο επιστημονικής φαντασίας, της ανθρωπότητας και γράφτηκε τον 2ο μ. Χ αι.\nH διάθεση του Λουκιανού είναι σατιρική και περιπαικτική, απέναντι στους διάφορους συγγράφοντες , που ανενδοίαστα τερατολογούν, παρουσιάζοντας ανύπαρκτες ιστορίες , ως αληθινές. Μιά απίστευτη πλοκή, που περιλαμβάνει τα πάντα. Από διαστρικό πόλεμο, μέχρι ταξίδι στην κοιλιά ενός κήτους. Ο πνευματώδης Λουκιανός , μές απ΄τα βάθη των αιώνων, μας κλείνει πονηρά , το μάτι και μας λέει “Προσοχή, κυκλοφορούν πάντα , κάποιοι δήθεν ιστορικοί, δήθεν φιλόσοφοι, δήθεν πολιτικοί, δήθεν ήρωες, που σας σερβίρουν, απίστευτες μπούρδες”. Μάθετε να ξεχωρίζετε την αλήθεια από το ψέμμα.\nΕτικέτες ΑΡΧΑΙΟΙ ΕΛΛΗΝΕΣ, ΠΟΙΗΣΗ - ΛΟΓΟΤΕΧΝΙΑ\nManarola: Η μεγαλύτερη χριστουγεννιάτικη φάτνη του κόσμου!\nΠέντε μικρά, πολύχρωμα χωριά βρίσκονται σκαρφαλωμένα στα απότομα βράχια της νότιας άκρης των ακτών της Ιταλικής Ριβιέρας. Η γραφικότητά τους και η παράξενη ομορφιά τους τα έχει κατατάξει (μαζί με τις γύρω πλαγιές και τη θαλάσσια ακτογραμμή) στα Μνημεία της Παγκόσμιας Κληρονομιάς της Ουνέσκο με το όνομα Ζώνη των Πέντε Γαιών – Cinque Terre. Όμως ένα από αυτά, η Manarola, κάθε Χριστούγεννα ξεχωρίζει με τον δικό της λαμπερό τρόπο, αφού οι κάτοικοί της στήνουν τη μεγαλύτερη και εντυπωσιακότερη φωτισμένη αναπαράσταση χριστουγεννιάτικης φάτνης στον κόσμο.\n…. και το πρόβλημα της «φυσικότητας» ή αλλιώς της «λεπτής ρύθμισης» στη φυσική των υψηλών ενεργειών\nΌταν οι ελεύθερες παράμετροι ή οι φυσικές σταθερές που εμφανίζονται σε μια θεωρία λαμβάνουν σχετικές τιμές της «τάξης του 1», τότε λέμε ότι η θεωρία έχει «φυσικότητα (naturalness)». Δηλαδή, μια «φυσική» θεωρία θα πρέπει να έχει παραμέτρους με τιμές π.χ. 2,31 και όχι 231000 ή 0,00000231.\nΑυτό έρχεται σε αντίθεση με το Kαθιερωμένο Πρότυπο των στοιχειωδών σωματιδίων το οποίο περιλαμβάνει μια σειρά από παραμέτρους που διαφέρουν κατά πολλές τάξεις μεγέθους και απαιτούν «λεπτή ρύθμιση (fine tuning)».\nΣε λίγες ημέρες πλησιάζει το 2014. Μία πολύ συνηθισμένη διαδικασία στο άνοιγμα μίας καινούριας χρονιάς είναι να κάνουμε όλοι ανασκόπηση των στιγμών του χρόνου, που πέρασε και να θέσουμε τους στόχους μας για το νέο έτος.\nΤι μπορείτε να κάνετε, για να σιγουρέψετε περισσότερο την επιτυχία των στόχων σας για το 2014;\nΠόσους λόγους έχεις να πιεις ένα ζεστό ρόφημα κακάο; Πολλούς. Διότι το κακάο προσφέρει απλόχερα αντιοξειδωτικές ουσίες σε διπλάσια ποσότητα από το κόκκινο κρασί και τριπλάσια έως τετραπλάσια από το πράσινο τσάι. Τα δυνατά φλαβονοειδή του βελτιώνουν την κυκλοφορία του αίματος, την οξυγόνωση του εγκεφάλου και τη λειτουργία της καρδιάς, ενώ μειώνουν την αρτηριακή πίεση, εμποδίζουν την αθηροσκλήρωση και καταπολεμούν την κόπωση. Λέγεται μάλιστα ότι το κακάο έχει την ίδια ευεργετική αντιθρομβωτική δράση με την ασπιρίνη.\nΕπίσης το κακάο είναι θρεπτικό, πλούσιο σε μαγνήσιο, χαλκό, φώσφορο, κάλιο, σίδηρο και βιταμίνες του συμπλέγματος Β. Ακόμα, όταν δεν περιέχει ζάχαρη, συμβάλλει στην καύση του λίπους και στην υγιεινή του στόματος.\nΟ Ζεύς έστειλε τον Ερμή σ’ αυτόν και τον παρακίνησε να διαλέξει ότι θέλει. Αυτός διάλεξε να δημιουργηθούν σ’ αυτόν τον τόπο άνθρωποι. Και αφού διέταξε ο Ζεύς να σηκώσει λίθους και να τους ρίξει πάνω από το κεφάλι του, αυτούς που έρριπτε ο Δευκαλίων γίνονταν άνδρες και αυτούς που έρριπτε η Πύρρα γίνονταν γυναίκες. Απ’ όπου ονομάστηκαν μεταφορικά και λαοί από το Λάος που σημαίνει λίθος(Απολλόδωρος, Βιβλιοθήκη, 1, 48, 10).\nΟ μοριακός τύπος του αλατιού υπό πίεση δεν είναι NaCl\nΚρυσταλλικές δομές του ΝaCl3 (A) και ΝaCl7 (B και C).\nOι μπλε σφαίρες παριστάνουν τα άτομα Νατρίου και οι πράσινες τα άτομα Χλωρίου. (http://arxiv.org/abs/1211.3644)\nΣύμφωνα με τον Ησίοδο ο Δίας και ο Προμηθέας βρίσκονταν σε μεγάλη αντιμαχία. Έτσι με εντολή του Δία ο Ήφαιστος πλάθει με χώμα και νερό την Πανδώρα,την πρώτη γυναίκα. Η Αφροδίτη και οι Χάριτες τη στολίζουν με χάρη, η Αθηνά της διδάσκει τις τέχνες και τέλος ο Ερμής της φυτεύει μέσα στα στήθη της τα ψέματα και τα πλάνα λόγια που μπορούν να προκαλέσουν μεγάλη συμφορά. Η Πανδώρα άνοιξε και το καπάκι από το κουτί που περιείχε όλα τα κακά του κόσμου κι έτσι “μύρια πάθη στους ανθρώπους σκόρπισαν”.\nΕίμαι 16χρονών και πηγαίνω πρώτη λυκείου. Είμαι αρκετά καλός μαθητής και αρκετά έξυπνος όπως λένε και οι καθηγητές μου. Το πρόβλημα είναι, πως όταν μιλάω με τη μητέρα μου νιώθω πολύ χαμηλό το επίπεδο IQ μου. Πιο συγκρεκριμένα, προχθές ήθελα να πάω σ’ένα πάρτυ και από τις λίγες φορές ζήτησα την άδεια να γυρίσω στη μια γιατί θα κάθονταν και οι φίλοι μου παραπάνω. Η μητέρα μου νευρικά μου απάντησε: Δεν με νοιάζουν τ’άλλα παιδιά! Εσύ 12 θα είσαι πίσω! Τη Δευτέρα, ωστόσο, έγραψα χαμηλό βαθμό στο διαγώνισμα μαθηματικών, και η μητέρα μου τυχαίως πληροφορήθηκε πως ένας φίλος μου έγραψε παραπάνω. Μόλις γύρισα σπίτι την άκουγα να μουρμουράει: Ο Κώστας έγραψε 18 εσύ γιατί; Δεν διάβασες; Το πρόβλημα τελικά το έχω εγώ ή η μητέρα μου;”


Διαλεξτε Το Λουλουδι Που Ταιριαζει Στην Ευχη Σας - Μεταφυσικη (BKS.0030437)\nΑρχική > Βιβλία > Μεταφυσική > ΔΙΑΛΕΞΤΕ ΤΟ ΛΟΥΛΟΥΔΙ ΠΟΥ ΤΑΙΡΙΑΖΕΙ ΣΤΗΝ ΕΥΧΗ ΣΑΣ\nΔΙΑΛΕΞΤΕ ΤΟ ΛΟΥΛΟΥΔΙ ΠΟΥ ΤΑΙΡΙΑΖΕΙ ΣΤΗΝ ΕΥΧΗ ΣΑΣ\nΜΑΚΡΑ ΜΑΙΡΗ στην κατηγορία ΜΕΤΑΦΥΣΙΚΗ\nΣυγγραφέας: ΜΑΚΡΑ ΜΑΙΡΗ\nΣΧΕΔΙΑ ΜΙΧΑΛΗΣ ΑΜΑΡΑΝΤΟΣ\nΤο χρώμα, το σχήμα και το άρωμα\nκάθε λουλουδιού, επιδρά καταλυτικά\nστο σώμα, στην ψυχή και στο πνεύμα\nμας. Κάθε άνθος ενεργοποιεί συγγενείς\nδυνάμεις που υπάρχουν μέσα μας.\nΈνα κόκκινο τριαντάφυλλο, μας\nδημιουργεί διαφορετικό συναίσθημα\nαπό ένα κατάλευκο κρίνο.\nΜια γαλάζια ορτανσία ίσως μας γοητεύει\nπερισσότερο από ένα κυκλάμινο και μια\nγαρδένια μας στέλνει διαφορετική ενέργεια\nαπό ένα χρυσάνθεμο.\nΟι λεπτοφυείς ιδιότητες της ψυχής μας\nεναρμονίζονται άμεσα με τις αιθέριες\nδυνάμεις, τους παλμούς και τις δονήσεις\nτους άνθους και πάλλονται σε πλήρη\nσυγχορδία, όπως οι χορδές της κιθάρας\nστο απαλό άγγιγμά μας.\nΔΙΑΛΕΞΤΕ ΤΟ ΛΟΥΛΟΥΔΙ ΠΟΥ ΤΑΙΡΙΑΖΕΙ ΣΤΗΝ ΕΥΧΗ ΣΑΣ (BKS.0030437)\nΔΙΑΛΕΞΤΕ ΤΟ ΛΟΥΛΟΥΔΙ ΠΟΥ ΤΑΙΡΙΑΖΕΙ ΣΤΗΝ ΕΥΧΗ ΣΑΣ BKS.0030437 ΜΑΚΡΑ ΜΑΙΡΗ ΜΑΚΡΑ ΜΑΙΡΗ ΜΕΤΑΦΥΣΙΚΗ ΔΙΑΛΕΞΤΕ ΤΟ ΛΟΥΛΟΥΔΙ ΠΟΥ ΤΑΙΡΙΑΖΕΙ ΣΤΗΝ ΕΥΧΗ ΣΑΣ


Αποκαλυπτικό: Ο όρος ανανέωσης στο συμβόλαιο του Ράγιος | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΑποκαλυπτικό: Ο όρος ανανέωσης στο συμβόλαιο του Ράγιος\nΑποκαλυπτικό: Ο όρος ανανέωσης στο συμβόλαιο του Ράγιος\nΣτην Ανόρθωση δεν πρέπει να ανησυχούν ιδιαίτερα για την ανανέωση του συμβολαίου του Ρούβεν Ράγιος. Ο «πολυτιμότερος» της φετινής διαδρομής της «Κυρίας», κι αναμφίβολα ένα από τα πρόσωπα του φετινού ποδοσφαιρικού μαραθωνίου, δεσμεύεται με συμβόλαιο με τους κυανόλευκους μέχρι τον Μάιο του 2020, αλλά η παραμονή του για τη σεζόν 2020 – 21 δεν εξαρτάται μόνο από τον ίδιο.\nΌπως αποκάλυψε η εκπομπή του «Active» (107,4 & 102,5), «Βάλε ένα γκολ» με τους Πανίκο Κωνσταντίνου και Ιάκωβο Κακουρή, η ανανέωση του συμβολαίου του Ρούβεν Ράγιος, θα γίνει αυτόματα αν οι συμμετοχές του στην τρέχουσα σεζόν ξεπεράσει το 65% των αγώνων της «Κυρίας». Με τον ρυθμό που ακολουθεί ο Ισπανός μεσοεπιθετικός, θεωρείται απίθανο να μην φτάσει το συγκεκριμένο ποσοστό.\nΔιαβάστε επίσης: Αποκαλυπτικός Ντούρις: Ο Ράγιος, ο Τιμούρ και οι άνθρωποι «κλειδιά»\nΩστόσο, δεν αποκλείεται η διοίκηση της Ανόρθωσης να θέλει να δέσει τον Ράγιος, πολύ πιο σύντομα. «Υπάρχουν κάποιες επαφές αλλά τίποτα επίσημο μέχρι στιγμής. Θα δούμε στο μέλλον τι θα γίνει», απάντησε ο Ισπανός σε ερώτηση για επέκταση της συνεργασίας του.


Κορωνοϊός: Ποιοι διατρέχουν μικρότερο κίνδυνο επαναλοίμωξης και νοσηλείας - Almopia24\nHome / ΚΟΡΩΝΟΪΌΣ / Κορωνοϊός: Ποιοι διατρέχουν μικρότερο κίνδυνο επαναλοίμωξης και νοσηλείας\n07 Απριλίου ΚΟΡΩΝΟΪΌΣ\nΤα δεδομένα εκτός κλινικών μελετών που να υποστηρίζουν την αξία του εμβολιασμού σε άτομα που έχουν προηγούμενη λοίμωξη COVID-19 είναι περιορισμένα.\nΤα πρωτεύοντα καταληκτικά σημεία της μελέτης ήταν η επιβεβαιωμένη λοίμωξη SARS-CoV-2 από τις 20 Μαρτίου 2020 έως τις 4 Οκτωβρίου 2021 και η νοσηλεία λόγω COVID-19 από τις 30 Μαρτίου 2020 έως τις 5 Σεπτεμβρίου 2021. Συνολικά, η 1ηκοόρτη συμπεριέλαβε 2.039.106 άτομα, η 2η 962.318 άτομα και η 3η 3.567.810 άτομα.\nΚατά τη διάρκεια ενός μέσου διαστήματος παρακολούθησης 52 ημερών στην 2ηκοόρτη, 639 άτομα με υβριδική ανοσία και μία δόση εμβολίου εμφάνισαν επαναλοίμωξη από SARS-CoV-2 συγκριτικά με 1662 άτομα με φυσική ανοσία. Ο αριθμός των νοσηλειών ήταν 8 και 113, αντίστοιχα.\nΗ υβριδική ανοσία με μία δόση εμβολίου συσχετίστηκε με μείωση του κινδύνου της επαναλοίμωξης από SARS-CoV-2 κατά 58% συγκριτικά με τη φυσική ανοσία μέχρι τους 2 πρώτους μήνες μετά τη λοίμωξη, ενώ η προστασία φάνηκε να φθίνει 9 μήνες μετά.\nΚατά τη διάρκεια ενός μέσου διαστήματος παρακολούθησης 66 ημερών στην 3ηκοόρτη, 438άτομα με υβριδική ανοσία και δύο δόσεις εμβολίου εμφάνισαν επαναλοίμωξη από SARS-CoV-2 συγκριτικά με 808 άτομα με φυσική ανοσία.\nΟ αριθμός των νοσηλειών ήταν 6 και 40, αντίστοιχα. Η υβριδική ανοσία με δύο δόσεις εμβολίου συσχετίστηκε με μείωση του κινδύνου της επαναλοίμωξης από SARS-CoV-2 κατά 66% συγκριτικά με τη φυσική ανοσία, ενώ η προστασία δεν φάνηκε να φθίνει έως και 9 μήνες μετά.\nΣυμπερασματικά, ο κίνδυνος επαναλοίμωξης και νοσηλείας λόγω COVID-19 σε άτομα που έχουν επιβιώσει και αναρρώσει από προηγούμενη λοίμωξη από τον SARS-CoV-2 παραμένει χαμηλός για έως και 20 μήνες. Ο εμβολιασμός φαίνεται να μειώνει περαιτέρω το κίνδυνο τόσο της επαναλοίμωξης όσο και της νοσηλείας για τουλάχιστον 9 μήνες.\nΤα αποτελέσματα της συγκεκριμένης μελέτης υποστηρίζουν τη χρήση τόσο του πιστοποιητικού προηγούμενης λοίμωξης όσο και του πιστοποιητικού εμβολιασμού ως απόδειξη ανοσίας έναντι του SARS-CoV-2.\nΚορωνοϊός: Ποιοι διατρέχουν μικρότερο κίνδυνο επαναλοίμωξης και νοσηλείας Reviewed by . on 07 Απριλίου Rating: 5


ΤΩΡΑ: Φωτιά στο Λουτράκι (video) » Loutrakiblog\nΦωτιά ξέσπασε πριν από λίγο στο Λουτράκι, στην περιοχή Σκάρπα. Η φωτιά επεκτάθηκε γρήγορα λόγω των ανέμων που πνέουν ισχυροί αυτή την ώρα…\nΗ φωτιά ξέσπασε λίγο μετά τις 6 το απόγευμα της Παρασκευής. Άμεση ήταν η επέμβαση της Πυροσβεστικής (με 5 αυτοκίνητα και 15 άνδρες) αλλά και του Συλλόγου Πυροπροστασίας (2 οχήματα και 10 άνδρες) που κατάφεραν να θέσουν τη φωτιά υπό έλεγχο και μετά από μία ώρα να τη σβήσουν.\nΑυτή τη στιγμή, στο σημείο βρίσκονται 2 οχήματα της Πυροσβεστικής που καταβρέχουν την περιοχή υπό το φόβο αναζωπύρωσης…\nΗ φωτιά, ξεκίνησε πιθανώς από καλώδιο της ΔΕΗ και έκαψε περίπου 15 στρέμματα χαμηλής βλάστησης. Προανάκριση διενεργεί η Πυροσβεστική Υπηρεσία.\nANONYMOUS 30 Ιουνίου 2017 σε 17:07- Απάντηση\nΜΠΡΑΒΟ στους πυροσβεστες, στους εθελοντες,αλλα και σε οσους εχουν την ψυχη και βοηθουν με τετοιες δυσκολες συνθηκες! ΥΠΟΚΛΙΝΟΜΑΙ…. Κατερινα Κ.\nANONYMOUS 1 Ιουλίου 2017 σε 05:40- Απάντηση\nδυστυχως μετρα πυροπροτασιας δεν υπαρχουν και οταν κοπει το ρευμα κοβεται και το νερο αφου ολοι εμεις οι μονιμοι κατοικοι της Σκαρπα ζουμε με δεξαμενες και πιεστικα μηχανηματα και δεν μπορουμε να βοηθησουμε σε τετοια περιπτωση. Ευτυχως που δε θρηνησαμε θυματα και δεν καηκαν σπιτια.\nANONYMOUS 1 Ιουλίου 2017 σε 06:43- Απάντηση\nΝα πάρετε γεννήτριες η ΔΕΗ αναγκαστικά κλείνει το ρεύμα δεν γίνετε διαφορετικα


Παιδικές κουρτίνες για κορίτσια και αγόρια - Διακόσμηση και Σπίτι\nΜπορεί να μην τους δίνετε πολύ σημασία αλλά οι κουρτίνες, εκτός από ένα λειτουργικό κομμάτι κάθε δωματίου, είναι και το στοιχείο που προσδίδει ιδιαίτερη ατμόσφαιρα και στυλ μέσα στο χώρο. Στο παιδικό δωμάτιο οι επιλογές σε σχέδια και υφάσματα είναι άπειρες.\nΡίξτε μια ματιά στις προτάσεις που έχουμε συγκεντρώσει ειδικά για αγόρια και κορίτσια και πάρτε ιδέες για φανταστικά παιδικά δωμάτια!\nΕπιλέξτε το ύφασμα\nΠαιδικές κουρτίνες με σχέδια\nΕίναι οι αγαπημένες όλων των παιδιών! Στα παιδικά δωμάτια για αγόρια διαλέξτε σχέδια με αυτοκίνητα, σούπερ ήρωες από κινούμενα σχέδια, εξωτικά ζωάκια ή με θέμα από την αγαπημένους ομάδα. Εάν ψάχνετε παιδικές κουρτίνες για κορίτσια αναζητήστε κάποιες με σχέδια νεράϊδες, πριγκίπισσες, χαρούμενες ζωγραφιές ή εικόνες από καρτούν. Να θυμάστε ότι όσο πιο πυκνό και έντονο είναι το σχέδιο, τόσο περισσότερο θα «φορτώσει» το δωμάτιο.\nΠαιδικές κουρτίνες με αυτοκόλλητα\nΈχετε μια απλή μονόχρωμη κουρτίνα αλλά το παιδί σας τη θεωρεί βαρετή για το παιδικό δωμάτιο; Δεν χρειάζεται να ξοδέψετε χρήματα για να την αντικαταστήσετε. Στο εμπόριο θα βρείτε αμέτρητα ειδικά παιδικά αυτοκόλλητα για υφάσματα με αγαπημένα παιδικά σχέδια της επιλογής σας.\nΜπορείτε να τα κολλήσετε πάνω στις κουρτίνες του παιδικού μαζί με το παιδί σας και να δημιουργήσετε μια μοναδική σε σχέδιο κουρτίνα! Να είστε σίγουροι ότι το παιδί σας θα την αγαπήσει περισσότερο καθώς θα έχει συμμετάσχει και το ίδιο στη δημιουργία της.\nΗ συγκεκριμένη λύση είναι ιδιαίτερα πρακτική και για ένα ακόμη λόγο. Αν μετά από καιρό αφαιρέσετε τα υφασμάτινα αυτοκόλλητα, έχετε στα χέρια σας μία μίνιμαλ απλή κουρτίνα που ταιριάζει σε κάθε δωμάτιο.\nΕπιλέξτε λοιπόν τις ιδανικές παιδικές κουρτίνες και μεταμορφώστε το παιδικό δωμάτιο του παιδιού σας στον πιο όμορφο χώρο του σπιτιού!\nπαιδικά αυτοκόλλητα παιδικές κουρτίνες παιδικές κουρτίνες για κορίτσια παιδικό δωμάτιο παιδικό δωμάτιο για αγόρια


Διαμεσολάβηση στα κράτη μέλη - Δανία\nΣτη Δανία μπορεί κανείς να προσφύγει στις υπηρεσίες διαμεσολαβητή σε ιδιωτική βάση. Η διαμεσολάβηση σε ιδιωτική βάση δεν ρυθμίζεται από το νόμο. Το κόστος της βαρύνει τα μέρη. Επίσης, ο νόμος προβλέπει δυνατότητα διαμεσολάβησης σε αστικές υποθέσεις ενώπιον περιφερειακού δικαστηρίου, πολυμελούς πρωτοδικείου ή του δικαστηρίου ναυτικών και εμπορικών υποθέσεων, καθώς και επίλυσης διαφορών σε ποινικές υποθέσεις (βλ. κατωτέρω).\nΔιαμεσολάβηση σε αστικές υποθέσεις\nΤο κεφάλαιο 27 του νόμου για τη διοίκηση της δικαιοσύνης προβλέπει κανόνες για τη δικαστική διαμεσολάβηση σε αστικές υποθέσεις που εκκρεμούν ενώπιον περιφερειακού δικαστηρίου, πολυμελούς πρωτοδικείου ή του δικαστηρίου ναυτικών και εμπορικών υποθέσεων.\nΜετά από αίτημα των μερών, το δικαστήριο μπορεί να διορίσει δικαστικό διαμεσολαβητή για να βοηθήσει τους διαδίκους να καταλήξουν σε συμφωνημένη επίλυση της μεταξύ τους διαφοράς (δικαστική διαμεσολάβηση).\nΟ στόχος της διαδικασίας είναι να δοθεί στους διαδίκους υποθέσεων που υποβάλλονται στα δικαστήρια η δυνατότητα να προσπαθήσουν, αν το επιθυμούν, να επιλύσουν τη διαφορά με τρόπο διαφορετικό από την παραδοσιακή διαδικασία συνδιαλλαγής στο δικαστήριο, η οποία βασίζεται στους κανόνες της ισχύουσας νομοθεσίας, ή με δικαστική απόφαση. Η δικαστική διαμεσολάβηση δίνει τη δυνατότητα να επιτευχθεί συμφωνημένος συμβιβασμός για τη διαφορά. Αυτό θεωρείται περισσότερο ικανοποιητικό για τους διαδίκους, διότι ο συμβιβασμός που επιτυγχάνεται μετά από διαμεσολάβηση τους επιτρέπει να επηρεάσουν περισσότερο την πορεία της υπόθεσης και λαμβάνει υπόψη τα συμφέροντα, τις ανάγκες και το μέλλον τους.\nΟ διαμεσολαβητής μπορεί να είναι δικαστής ή υπάλληλος του δικαστηρίου, ο οποίος έχει οριστεί για να ασκεί καθήκοντα διαμεσολαβητή, ή νομικός που έχει λάβει άδεια από τη Διοίκηση των δικαστηρίων να ασκεί καθήκοντα διαμεσολαβητή στην περιφέρεια του οικείου πολυμελούς πρωτοδικείου.\nΟ διαμεσολαβητής καθορίζει την πορεία της διαμεσολάβησης αφού ζητήσει τη γνώμη των μερών. Εφόσον συμφωνούν τα μέρη, ο διαμεσολαβητής μπορεί να τα συναντά μεμονωμένα.\nΚάθε πλευρά φέρει τα έξοδά της σχετικά με τη διαμεσολάβηση, εκτός αν συμφωνηθεί διαφορετικά.\nΑν η διαμεσολάβηση καταλήξει σε συμφωνημένο συμβιβασμό, συντάσσεται επίσημο πρακτικό και η υπόθεση τίθεται στο αρχείο.\nΣύμφωνα με την παράγραφο 478(1)(2) του νόμου για τη διοίκηση της δικαιοσύνης, ο συμβιβασμός που προκύπτει από συνδιαλλαγή ενώπιον των δικαστηρίων ή άλλων αρχών είναι εκτελεστός σε όλες τις περιπτώσεις στις οποίες ο νόμος επιτρέπει την εκτέλεση δικαστικών αποφάσεων.\nΣύμφωνα με την παράγραφο 478(1)(4), εκτελεστοί είναι και οι έγγραφοι εξωδικαστικοί συμβιβασμοί που αφορούν ανεξόφλητα χρέη, αν ο συμβιβασμός αναφέρει ρητώς ότι μπορεί να χρησιμοποιηθεί ως εκτελεστός τίτλος.\nΟ νόμος για τη διοίκηση της δικαιοσύνης δημοσιεύεται στο δικτυακό τόπο Πληροφορίες για τη νομοθεσία.\nΟ νόμος 467 της 12ης Ιουνίου 2009 για τα συμβούλια επίλυσης διαφορών σχετικών με ποινικά αδικήματα, ο οποίος θα αρχίσει να ισχύει την 1η Ιανουαρίου 2010, προβλέπει μόνιμο σύστημα επίλυσης διαφορών σε ποινικές υποθέσεις, το οποίο καλύπτει ολόκληρη τη χώρα.\nΟ αστυνομικός διευθυντής κάθε αστυνομικού τμήματος δημιουργεί συμβούλιο επίλυσης διαφορών, στο οποίο μπορούν να συναντηθούν το θύμα και ο παραβάτης, μαζί με ουδέτερο διαμεσολαβητή, μετά τη διάπραξη αδικήματος.\nΔιαμεσολάβηση στο πλαίσιο συμβουλίου επίλυσης διαφορών μπορεί να πραγματοποιηθεί μόνον αν τα μέρη δέχονται να συμμετάσχουν. Εντούτοις, τα παιδιά και οι νέοι ηλικίας κάτω των 18 ετών μπορούν να συμμετάσχουν μόνο με τη συναίνεση του κηδεμόνα τους. Διαμεσολάβηση στο πλαίσιο συμβουλίου επίλυσης διαφορών μπορεί να πραγματοποιηθεί μόνον αν ο παραβάτης ουσιαστικά δέχεται ότι έχει διαπράξει το αδίκημα.\nΟ διαμεσολαβητής ορίζει τη σύγκληση συμβουλίου επίλυσης διαφορών αφού συζητήσει με τα μέρη. Κατά την επίλυση της διαφοράς, ο διαμεσολαβητής βοηθά τα μέρη να συζητήσουν το αδίκημα και μπορεί να τους βοηθήσεις να διατυπώσουν τυχόν συμφωνίες που ενδέχεται να επιθυμούν να συνάψουν.\nΗ διαμεσολάβηση στο πλαίσιο συμβουλίου επίλυσης διαφορών δεν είναι υποκατάστατο της ποινής ή των υπόλοιπων έννομων συνεπειών του αδικήματος.\nΟ νόμος για τα συμβούλια επίλυσης διαφορών σχετικών με ποινικά αδικήματα δημοσιεύεται στο δικτυακό τόπο Πληροφορίες για τη νομοθεσία.\nΣε αστικές υποθέσεις, μπορεί τε να έλθετε σε επαφή με το δικαστήριο στο οποίο εκκρεμεί η υπόθεση. Μπορείτε να βρείτε τη διεύθυνση και τον αριθμό τηλεφώνου κ.λπ. του δικαστηρίου στο δικτυακό τόπο της διοίκησης των δικαστηρίων ( Domstolsstyrelsen).\nΣε ποινικές υποθέσεις, μπορείτε να έλθετε σε επαφή με το αστυνομικό τμήμα που χειρίζεται την υπόθεση. . Μπορείτε να βρείτε τη διεύθυνση και τον αριθμό τηλεφώνου κ.λπ. του αστυνομικού τμήματος στο δικτυακό τόπο της δανικής Εθνικής Αστυνομίας.


Τέλος ο Τρόγλιο | Onsports.gr\nhome ΠοδόσφαιροΚόσμοςΤέλος ο Τρόγλιο Κοινοποιήστε\nΤέλος ο Τρόγλιο\tΣυντάκτης: Παναγιώτης Τζαμπαζλής Δημοσίευση: Δευτέρα, 19 Σεπτεμβρίου 2011 18.54\nΟ Πέδρο Τρόγλιο παραιτήθηκε από τον πάγκο της Αρχεντίνος Τζούνιορς μετά την ήττα της ομάδας του με 4-3 από την Εστουδιάντες.\tΣε αναζήτηση νέου τεχνικού βρίσκεται η Αρχεντίνος Τζούνιορς η οποία είδε τον τεχνικό της, Πέδρο Τρόγλιο να παραιτείται. Ο έμπειρος τεχνικός στα πρώτα επτά παιχνίδια δεν έχει καταφέρει να οδηγήσει σε νίκη την ομάδα του, έχοντας τέσσερις ισοπαλίες και τρεις ήττες. Το ποτήρι ξεχείλισε στην αναμέτρηση με την Εστουδιάντες, όπου η ομάδα του προηγήθηκε με δύο γκολ διαφορά, και εντέλει ηττήθηκε με 4-3. «Νομίζω ότι για το καλό όλων πρέπει να αποχωρήσω. Η ατμόσφαιρα είναι παράξενη και δεν μπορώ να συνεχίσω», είπε ο ίδιος.\tΚατηγορία: Κόσμος


Το Ρεθυμνιώτικο πλοίο «Αρκάδι» πέρασε στην ιστορία - Flashnews.gr\nΤο Ρεθυμνιώτικο πλοίο «Αρκάδι» πέρασε στην ιστορία\nΣτην ιστορία πέρασε πλέον, το πρώην ΕΓ-ΟΓ πλοίο «Αρκάδι» της πάλαι ποτέ Ρεθυμνιώτικης ακτοπλοικής εταιρείας Cretan Ferries και στην συνέχεια της ΑΝΕΚ.\nΤο πλοίο, το οποίο από το 2002 είχε πουληθεί σε Αραβική εταιρεία Ιορδανικών,Αιγυπτιακών και Ιρανικών συμφερόντων και είχε μετονομαστεί σε «Pella» πριν από έναν μήνα καταστράφηκε στην διάρκεια πυρκαγιάς από την οποία έχασε την ζωή του ένας άνθρωπος , ενώ τραυματίστηκαν δεκάδες.\nΤο πλήρες ρεπορτάζ που δημοσιεύθηκε στο τεύχος Δεκεμβρίου του περιοδικού «Εφοπλιστής» αναφέρει μεταξύ άλλων και τα εξής :\n«….Ενώ έπλεε 15 ναυτικά μίλια ανοιχτά της Ιορδανίας, στο γκαράζ του πλοίου που πλέον έφερε το όνομα PELLA, ξέσπασε πυρκαγιά με αποτέλεσμα τον θάνατο ενός επιβάτη που προσπάθησε να πηδήξει στη θάλασσα, τον τραυματισμό 27 επιβατών από τους συνολικά 1.220 που επέβαιναν και την καταστροφή του πλοίου.\nΟι υπόλοιποι επιβάτες επιβιβάστηκαν στις σωστικές λέμβους και περισυνελέγησαν από παραπλέοντα σκάφη, που τους μετέφεραν με ασφάλεια στο λιμάνι της Αqaba.\nΣτην επιχείρηση διάσωσης συμμετείχε και το δικό μας πρώην ΦΑΙΔΡΑ της Nova Ferries, νυν AYLAH, το οποίο ως γνωστόν από τον περασμένο Μάιο ανήκει στην εταιρεία που αγόρασε το ΑΡΚΑΔΙ.\nΟι αιγυπτιακές αρχές δήλωσαν ότι η πλειοψηφία των επιβάτων ήταν Αιγύπτιοι εργάτες που επέστρεφαν στην πατρίδα, ενώ σύμφωνα με την τελευταία ενημέρωση το πλοίο δεν κατάφερε να νικήσει τη φωτιά που το κατέκαιγε επί τρεις συνεχόμενες ημέρες και τελικά ανατράπηκε.\nΤο πλοίο ανήκε στην Arab Bridge Maritime Co (AB Maritime), μια κοινοπραξία μεταξύ των κυβερνήσεων της Ιορδανίας, της Αιγύπτου και του Ιράν. Καθελκύστηκε στις 19 Σεπτεμβρίου 1983 από τα ναυπηγεία Kochi Jyuko K.K. της Ιαπωνίας (yard number 2312) για λογαριασμό της Kyodo Kisen με έδρα την Komatsushima και ονομάστηκε BIZAN MARU. Στην εταιρεία του παραδόθηκε στις 19 Νοεμβρίου του ιδίου έτους, ενώ τον Δεκέμβριο του 1983 δρομολογήθηκε στη γραμμή Osaka-Komatsushima.\nΤον Ιανουάριο του 1988, η νεοσύστατη Ρεθυμνιακή Α.Ν.Ε. (Cretan Ferries) το αγοράζει έναντι 3,5 εκατ. δολαρίων με στόχο να το δρομολογήσει στη γραμμή Πειραιάς-Ρέθυμνο και στις 5 Μαρτίου 1988 το πλοίο καταπλέει στον Πειραιά από το Kobe, αποτελώντας ένα από τα νεότερα πλοία της ακτοπλοΐας μας.\nΤη διετία 1988-1989 το πλοίο μεταβαίνει στο Πέραμα, όπου δέχεται ευρεία μετασκευή κόστους 3 εκατ. δολαρίων, η οποία το μεταμορφώνει σε ένα υπερπολυτελές night ferry, ικανό να εκτελεί τους νυχτερινούς πλόες προς το κρητικό λιμάνι.\nΤο 2000 περνά υπό τον έλεγχο τη ΑΝΕΚ, μετά από τη συγχώνευση της Cretan Ferries με τη χανιώτικη εταιρεία, ενώ στις 30 Μαΐου 2002 ανακοινώνεται η πώλησή του στην ιορδανικών συμφερόντων Arab Bridge Maritime Co, με έδρα το Amman έναντι 6,5 εκατ. δολαρίων.\nΣτις 16 Ιουνίου 2002, το πλοίο εκτέλεσε το τελευταίο του ταξίδι από το Ρέθυμνο προς τον Πειραιά, ενώ από τον Ιούλιο του ιδίου έτους εκτελούσε πλόγες στη γραμμή Agaba-Nuweiba με το όνομα PELLA.\nΚατά τη διάρκεια του φετινού καλοκαιριού αναπτύχθηκε έντονη φημολογία για την επαναγορά του πλοίου από μια νεοσύστατη ρεθυμνιώτικη εταιρεία, καθώς και την επιστροφή του στα γνώριμα ελληνικά νερά, που δυστυχώς όμως δεν υλοποιήθηκε.\nΤο ΑΡΚΑΔΙ, υπήρξε αναμφισβήτητα μια σημαντική μονάδα της ελληνικής ακτοπλοΐας και σηματοδότησε με την παρουσία του μια νέα εποχή στην ανάπτυξη των ακτοπλοΐκων μεταφορών της χώρας μας. Υπήρξε πλοίο ιδιαίτερα αγαπητό στους κατοίκους του Ρεθύμνου, ενώ με τη δρομολόγησή του ουσιαστικά συνέβαλε τόσο στην ανάπτυξη όσο και στην άρση της απομόνωσης της περιοχής. Καλό ταξίδι ΑΡΚΑΔΙ...».\nΚυριακή, 11 Δεκεμβρίου 2011, 11:07


Έξοδος κινδύνου: Κι επειδή πολύ μας απασχολεί η πολιτική!!!\nΠάλι θα μιλήσω για τους πολιτικούς που έχουν γίνει υποχείρια των μέσων ενημέρωσης. Οποιαδήποτε ώρα της μέρας κι αν ανοίξετε ένα τηλεοπτικό κανάλι, θα δείτε παραταγμένους πολιτικούς να περιμένουν υπομονετικά τη σειρά τους να μιλήσουν!!! Κι όταν δεν μιλάνε... τσακώνονται, χειρονομούν, βρίζουν ο ένας τον άλλον (πρόσφατος ο καβγάς του Χαϊκάλη με τον Γεωργιάδη).\nΜα οι πολιτικοί πληρώνονται από τον ελληνικό λαό για να ξημεροβραδιάζονται στα κανάλια;;;\nΔεν ξέρω αν αυτό συμβαίνει σε άλλες χώρες, αλλά εδώ είναι πρωτοφανές!! Έχω πάντως την εντύπωση ότι ένα κομμάτι των μέσων ενημέρωσης στη συνείδηση του λαού είναι διεφθαρμένο, ασύδοτο, αδίστακτο και ανεύθυνο. Βλέπετε καθημερινά με ποιο τρόπο λειτουργούν κάποιοι τηλε-δημοσιογράφοι που αρκετές φορές κουνάνε το δάχτυλο και απειλούν και κόβουν και ράβουν και με τον τρόπο τους διώχνουν....\nΠροφανώς αυτοί οι δημεγέρτες τηλε-δημοσιογράφοι έχουν ως ομόζυγους... πολιτικούς χαρακτηριζόμενους από την ίδια φαυλότητα.\nΟ πολιτικός και να μην είναι φαύλος, είναι τελικά υποχρεωμένος να λαμβάνει υπόψη του τους τηλε-εισαγγελείς, δηλαδή τη ΔΥΝΑΜΗ η οποία μπορεί ενδεχομένως να του στρατολογήσει οπαδούς και να του στείλει εκλογείς στην κάλπη. Έχει κανείς την εντύπωση ή καλύτερα την πεποίθηση ότι έχει συναφθεί ένα άγραφο συμβόλαιο μεταξύ των πολιτικών και των μέσων ενημέρωσης. Ο πολιτικός είναι χρεώστης στα μέσα ενημέρωσης, άρα είναι εξαρτημένος, αν όχι άμεσα, τουλάχιστον έμμεσα.\nLabels: Μέσα μαζικής ενημέρωσης, Πολιτική, Πολιτικοί


Τι έκανες με/για την μηχανή σου σήμερα; - Page 426 - Γενική Συζήτηση - myBike.gr\nΣελίδα 426 από 429\nΔημοσιεύτηκε June 30\nΠες μου οτι δίπλα σου ειναι ο Θράσος!\nΜε γκρίζα μαλλιά και τη γυναίκα έτοιμη να γεννήσει δεν πας Σαμοθράκη!\nΟρίστε και τα πειστήρια !\n@ΓιωργοςΤΤ Πότε πρόλαβες κιόλας ρε αλήτη !\nΓεια σου Νίκο! Κάτι μου θυμίζει.. Για πες... Που είστε εκεί;\nπριν 10 ώρες, το μέλος kalimera8764 έγραψε:\nΕιναι διάφορα μέροι, η διαδρομή ήταν απο Γεροπλάτανο προς Αρναία και απο εκει Παλαιόκαστρο και πίσω.\nΠαραγγελία βάσης πινακίδας από carbon και έβαλα και τα πλαϊνά καπάκια που ήρθαν.\nΔες πως γίνεται μια μηχανή από 800 1000 κυβικά με δύο βίδες... χαχαχαχαχαχα!\nΜας έχει φάει η γκαντεμιά μέσα στο κατακαλόκαιρο.Έσπασαν και οι 2(!!!!!!!!!!!!) βίδες που κρατάνε την σέλα και μετά από 2 μέρες έσπασε και ο σφιγκτήρας που κρατάει την εξάτμιση.\nΑλλαγή μπροστινής μάσκας!\nΜιας και η παλιά μάσκα (aka, γραβάτα, μάσκα πιρουνιών κλπ) είχε φάει ένα ελαφρύ τρακάρισμα και άλλες 2 πτώσεις είχε αποκτήσει αρκετά ραγίσματα, το χρώμα μετά απο τόσα χρόνια στον ήλιο θάμπωσε το χρώμα άσχημα και γενικά έδειχνε άσχημη σε σχέση με το υπόλοιπο μηχανάκι. Το λοιπόν παράγγειλα μια νέα και την πέρασα.\nΈχει μέχρι και αυτή την πέρλα κάπως να το πω (σαν γκλίτερ ένα πράμα) λες και βγήκε χθες.\nΒγάζουμε την παλιά μάσκα ξεβιδώνοντας 3 χοντρές βίδες μπροστά και άλλες 4 στην πίσω μεριά κάτω απο το τιμόνι.\nΤώρα που η μάσκα μας βγήκε ήρθε η ώρα να βγάλουμε τα φλας.\nΜιας και η μάσκα αυτή δεν έρχεται με το σηματάκι της Suzuki αναγκαστικά έπρεπε να το βγάλω απο την παλιά μάσκα. Τέλικα δεν έχει βίδες αλλά κάτι σαν κόλλα κάπως. Μπήκε στην νέα μάσκα ωστόσο θα προσπαθήσω να το κολλήσω καλύτερα. Ίσως με λίγη σιλικόνη.\nΗ νέα μας μάσκα είναι έτοιμη για τοποθέτηση!\nΤροποποιήθηκε July 8 από τον ShapeshifterGR98\nΜετά από απαίτηση του κοινού..!\n2 ώρες μου πήρε να την βάλω...\nΤην πήγα μαστορα γιατί μου έκαψε την ασφάλεια της μίζας δύο φορές μέσα σε μισή ώρα.\nΆιντε να δούμε τι είναι\nπριν 11 ώρες, το μέλος elprimerozen έγραψε:\n"Γλύκανε" αρκετα το πισω μερος....σημαντικη διαφορα!\nΕνα μτχ υποπλαισιο ποσο παει,,,για ενα φιλο μου ρωταω οχι για μενα\nΦτάνει όντως μέχρι την άκρη το υποπλαίσιο ε?\nΤι να σκέφτονταν οι ιταλοί άραγες...\nπριν 10 ώρες, το μέλος seatcowl έγραψε:\nΘα σου πω εγώ, κάνανε την μήτρα για να κολλάνε τα σίδερα , είδαν ότι τελικά οι υπολογισμοί τους ήταν λάθος και τους βγήκε μαλακό , οπότε μακρυναν το υποπλαίσιο και του έβαλαν και μια πλάκα ανάμεσα για ενίσχυση, θεωρία δικιά μου.\nΠολλοί το έχουν κόψει χωρίς να αναφέρουν κανένα πρόβλημα...\nΜήπως υπάρχει κάποιος νόμος για το που πρέπει να βρίσκεται η βάση της πινακίδας ? Δηλαδή σε κάποιο προκαθορισμένο μέρος / ύψος σε σχέση με το λάστιχο και απλά τράβηξαν το υποπλαίσιο λίγο παραπίσω σαν πιο στιβαρή κατασκευή ?\nΉρθαν και τα κόκκινα marchesini για τις ζάντες, έβγαλα και το πίσω φως της πινακίδας για να μικρύνει κι άλλο η ουρά και ανέβασα την πινακίδα από κάτω 2-3 cm να έρθει παράλληλη και πιο συμμαζεμενη.\nΚοιταγα στο φανάρι μια ducati 999\nΑγέραστη, πανέμορφη, σε άψογη κατάσταση, φτου φτου\nΤροποποιήθηκε July 12 από τον GavriilVet\nΠήγα εχθές μια βόλτα με έναν φίλο, πήραμε ο καθένας το 125 του και ξεκινήσαμε προς Τατόι. Τελικά καταλήξαμε να γυρνάμε από Μαλακάσα και εθνική από το Καπανδρίτι. Πως τα καταφέραμε, ακόμη δεν έχω καταλάβει. Τώρα φωτογραφίες, βαριέμαι να τις μεταφέρω από το κινητό, οπότε απλά φανταστείτε πρασινάδες, βουνά και οικισμούς.\nΑλλαγή λαδιών, μπουζί και επιτέλους μια σωστή λάμπα LED μπροστά (οχι απο κινέζικο που φωτίζει 3 μέτρα μόνο) πήγα μια βόλτα στα Χάνια με την γυναίκα.\nΛέτε να μπορώ να το φορτώσω εκεί πάνω;\nΠραγματικά πανέμορφη βόλτα ωστόσο πολύ κρύο. Θυμίζει λες και είναι άνοιξη ή φθινόπωρο εκεί πάνω συνεπώς γυρίσαμε άρον άρον. Το κοντομάνικο με το Spidi απο πάνω και δεν ήτανε αρκετά απο οτι φαίνετα. Ωστόσο άξιζε 1000% η βολτούλα!\nΕγινε αλλαγη του πισω αμορτισερ της Varadero με ενα απο Triumph 600tt που ταιριαζει ακριβως! Εξτρα εκτος απο την ρυθμιση προφορτισης που ειχε το μαμα, η καινουρια εχει ρυθμιση σκληρότητας κ επαναφορας! Μενουν να γινουν οι καταλληλες ρυθμισεις στον δρομο!!!\nΔημοσιεύτηκε July 17\n@Canardo Τα κατάφερα! Πήγα βόλτα\nΑπό τον Μάρτιο, με καταδίωκε μια κακοδαιμονία.... Όποτε έλεγα να πάω κάπου, κάτι τύχαινε συνέχεια και δεν τα κατάφερνα.\nΛίγο οι οικογενειακές υποχρεώσεις, πολύ οι επαγγελματικές, ήρθε και ένα χαζό ατύχημα στο σπίτι και έδεσε το γλυκό. Βέβαια σε μετακινήσεις λόγω δουλειάς έκανα περίπου 1.000 χλμ σε μια εβδομάδα αλλά αυτά δεν μετράνε.\nΣήμερα λοιπόν είχα όλο το πρωί ελεύθερο. Τι καλύτερο από μια βόλτα στην Καβάλα! Δεύτερη φορά που πηγαίνω και πάλι δεν έβγαλα τις φωτογραφίες που ήθελα. Η τρίτη θα είναι φαρμακερή!\n"Γεννήσατε" μέχρι να πας βόλτα...\nSuper η Καβάλα!!!\nΜε τη χειρότερη κακοκαιρια εβερ για Ιουλιο, ξεκινησα να παω Σουγια, μολις σταματησε η βροχη το μεσημερι.\nΑνεβαινοντας προς οροπεδιο Ομαλου. Αρχιζει η ομιχλη. Πολυ ομιχλη. Εδω στη φωτο ειναι καθαρα δηλαδη. Φωτο δεν εβγαλα γιατι προσπαθουσα να ζησω. Ορατοτητα 3-4 μετρα.\nΜετα απο κανα μισαωρο ομιχλη, κι ενα μισαωρακι βροχουλα για καπακι. Ε,και κατεβαινοντας αλλη μια ωριτσα ομιχλη.\nΚαι στη Σουγια χαρα θεου και 26 βαθμους. Κατεβηκα απ.το σουζουκι λασπανθρωπος κι ακομα ετρεμα.\nΟλες οι εποχες σε δυομισι ωρες..\nΓια να μην σας πρήζω κάθε μέρα τα μάζεψα ότι έκανα τις τελευταίες μέρες.\nΒγήκαν τα τρισάθλια χερούλια της Harris και μπήκαν τα gel της progrip που φοράω και στο 400άρι.\nΈβαλα την μαμά ζελατίνα -ευτυχώς- και έφυγε η τουριστική της ermax που με είχε πεθάνει στον θόρυβο και το buffeting, όπως και έβγαλα τα άσπρα γράμματα Honda από την μάσκα.\nΑκολούθως μπήκαν φρέσκα λάστιχα S21 και κάγκελα για σαμάρια.\nΚαι τέλος σήμερα που ήταν το πρώτο της σέρβις στα χέρια μου, ανακάλυφθηκε ότι το φίλτρο αέρος ήταν K&N\nΔημοσιεύτηκε July 20\nΤην 16/7/2019 at 2:30 ΜΜ, το μέλος venzinas έγραψε:\nΜια βοηθεια ρε παιδια! Ξερει καποιος η αποσβεση επαναφορας ειναι η βιδα στο μπουκαλακι κ η ρυθμιση συμπιεσης ειναι η βιδα πανω στο αμορτισερ ή το αναποδο?


Στον πάγκο του ΚΑΟ Μελισσίων ο Αλέκος Δάγλας\n31 Μαΐου 2018 16:15:41\nΟ ΚΑΟ Μελισσίων ανακοίνωσε την έναρξη της συνεργασία του με τον Αλέκο Δάγλα ο οποίος θα αναλάβει το τιμόνι της ανδρικής ομάδας του συλλόγου για τη νέα περίοδο,τη δεύτερη της παρουσίας της στη Γ’ Εθνική.\nΟ σύλλογος των βορείων προαστίων στην ανακοίνωσή του μεταξύ άλλων τονίζει: «Η συνεργασία με έναν τεχνικό με την εμπειρία, τις επιτυχίες και τη γνώση του Α. Δάγλα είναι ιδιαίτερα τιμητική για τον σύλλογο μας, που είναι πάντα προσηλωμένος στο αναπτυξιακό κομμάτι του μπάσκετ. Είμαστε σίγουροι ότι ο συγκεκριμένος προπονητής είναι ο ιδανικός για να πάει στο επόμενο στάδιο το αγωνιστικό μοντέλο των Μελισσίων, που βασίζεται στην προώθηση στην πρώτη ομάδα παιδιών από τα σπλάχνα του συλλόγου, σε συνδυασμό με την προσθήκη ταλαντούχων νεαρών παικτών που μπορούν να υποστηρίξουν αυτή την προσπάθεια».\nΣτις πρώτες του δηλώσεις ως προπονητής του ΚΑΟΜ ο Αλέκος Δάγλας τόνισε: «Αποτελεί μεγάλη χαρά για εμένα αυτή η συνεργασία με την ομάδα των Μελισσίων. Πρόκειται για έναν σύλλογο εξαιρετικά οργανωμένο και νοικοκυρεμένο που ξέρει να συνδυάζει ιδανικά τον πρωταθλητισμό με την ανάδειξη νέων αθλητών.\nΣτην παρούσα φάση της καριέρας μου, αναζητούσα ένα project που θα στηρίζεται στη συνέπεια για τη δημιουργία μίας ομάδας που θα έχει τα φόντα να αντέξει στο χρόνο κι όχι ενός ευκαιριακού πρωταθλητισμού χωρίς μακροπρόθεσμους ουσιαστικούς στόχους. Στα Μελίσσια η δουλειά ξεκινάει από τη βάση, από τις ακαδημίες και γι αυτό χαίρομαι που θα βρίσκομαι σε αυτή τη … μπασκετική κυψέλη».\nTags: Αλέκος ΔάγλαςΚΑΟ Μελισσίων\nΟ Αλέξανδρος Στούλης στον Νεοπεντελικό\nΚλειστό από τις 10 Αυγούστου το Κολυμβητήριο Μελισσίων\nΚαρέ μεταγραφών στα Μελίσσια\nΔιαπαραταξιακή σύσκεψη της ΚΕΔΕ για «Κλεισθένη Ι»


DYTIKI EVRITANIA NEWS: Σε απεργία πείνας ο Αποστολος Γκλέτσος(φωτο)\nΣε απεργία πείνας ο Αποστολος Γκλέτσος(φωτο)\nΣε απεργία πείνας ο Απόστολος Γκλέτσος (ΔΕΙΤΕ ΦΩΤΟ)\nΑπεργία πείνας, έξω από το κτίριο της δευτεροβάθμιας εκπαίδευσης Φθιώτιδας, ξεκίνησε ο δήμαρχος Στυλίδας, Απόστολος Γκλέτσος, έπειτα από την απόφαση για την κατάργηση του εξεταστικού κέντρου των πανελλαδικών στο Γενικό Λύκειο Πελασγίας, που αναγκάζει τους υποψήφιους να μετακινηθούν στη Στυλίδα. Πριν 2 εβδομάδες περίπου ανακοινώθηκε η κατάργηση του εξεταστικού κέντρου. Ο δήμαρχος έσπευσε τότε να πάρει την διαβεβαίωση του υπουργείου ότι το εξεταστικό κέντρο θα λειτουργήσει κανονικά στην Πελασγία. Μόλις την Πέμπτη όμως, ο περιφερειακός διευθυντής εκπαίδευσης Στερεάς, ανακοίνωσε την απόφαση του , η οποία συνεχίζει να προβλέπει την κατάργηση του εξεταστικού κέντρου Πελασγίας. Μιλώντας στο protothema.gr ο κ Γκλετσος ανέφερε πως δεν θα δεχτεί να ταλαιπωρούνται 16 παιδιά και να κάνουν 60 χλμ και παραπάνω την ημέρα για να δώσουν εξετάσεις. «Καμία Τρόικα και κανένα Μνημόνιο δεν θα πατήσει πάνω στα παιδιά που αγωνίζονται για το μέλλον τους», ανέφερε χαρακτηριστικά.\nΑγρίνιο: Στόχος η κατάργηση και αντικατάσταση της πλαστικής σακούλας


By Πάρης Αρωνιάδης on 20 Φεβρουαρίου 2020 ΣΑΝ ΣΗΜΕΡΑ\n20-2-1989. Για την 20η αγωνιστική, του πρωταθλήματος, η ΑΕΚ αντιμετώπισε στο στάδιο “Γ.Καραϊσκάκης” τον Εθνικό.\nΗ ένωση ήταν πρωτοπόρος, ισόβαθμη με τον Ολυμπιακό, ερχόταν όμως από την απρόσμενη ήττα από τον Άρη στη Ν.Φιλαδέλφεια, ήττα που έφερε γκρίνια και πρόστιμο ενός εκατομμυρίου δραχμών σε κάθε παίκτη. Στο Φάληρο ο δικέφαλος έψαχνε το φάρμακο της ηρεμίας, με μια νίκη.\nΟι Πειραιώτες άνοιξαν το σκορ στο 10΄με τον Κοττίδη, όμως η ένωση γύρισε γρήγορα το παιχνίδι με τέρματα που πέτυχαν οι Σαββίδης (11΄), Μανωλάς (22΄). Όταν ο αγώνας έφτασε στο 56ο λεπτό ο Εθνικός κέρδισε πέναλτι, το οποίο εκτέλεσε ο Παπούλιας. Ο τερματοφύλακας του δικεφάλου, Σπύρος Οικονομόπουλος, απέκρουσε την εκτέλεση κρατώντας την νίκη. Το ίδιο είχε κάνει ένα περίπου μήνα πριν και στον αγώνα του «Καυτατζογλείου» με τον Ηρακλή όταν είχε αποκρούσει πέναλτι του Ανανστασιάδη στο 85΄ αλλά και στη Καλαμαριά είπε όχι στον Κάρντος στο 87ο λεπτό, το ένα από τα τρία πέναλτι αν έμπαινε ίσως η ΑΕΚ δεν θα στεφόταν πρωταθλήτρια.\nΟ Οικονομόπουλος εκείνη την περίοδο βραβεύτηκε ως ο καλύτερος ποδοσφαιριστής της χρονιάς, ενώ οι κιτρινόμαυροι φίλαθλοι του έδωσαν την προσωνυμία “Mr Πρωτάθλημα 1989″. Με τα χρώματα του Εθνικού έπαιζε ο Ντανιέλ Μπατίστα, ο οποίος είχε κλείσει ήδη στην ΑΕΚ για το καλοκαίρι. Μετά τη λήξη του αγώνα ο πρόεδρος της ΑΕΚ Στράτος Γιδόπουλος είχε σοβαρό επεισόδιο με οπαδούς στα επίσημα του γηπέδου, ενώ κατήγγειλε την αστυνομία ότι δεν έκανε σωστά τη δουλεία της, αφού δέχθηκε αρκετά χτυπήματα χωρίς αυτή να επέμβει.\nΗ σύνθεση του Ντούσαν Μπάγεβιτς στο Φάληρο ήταν, Οικονομόπουλος, Χατζής, Κούτουλας, Μανωλάς, Γεωργιάδης, Παπαϊωάννου, Μπατάλης (71΄Χριστοδούλου), Σαβέβσκι, Πίττας (80΄Φαμέλης), Οκόνσκι, Σαββίδης.\nΤο γήπεδο του ΠΑΟΚ πρώτοι το πατήσαμε… εμείς!\nΤο θαύμα του ΑΘΑΝΑΤΟΥ Γιώργου Μόσχου\nΔιαλύσαμε… τον Ολυμπιακό, πήραμε τον τίτλο (vid)